pythainlp/thai-wiki-dataset-v4 huggingface dataset:
ฟิชชิง

ในวิทยาการคอมพิวเตอร์ป้องกัน ฟิชชิง  คือการหลอกลวงทางอินเทอร์เน็ต เพื่อขอข้อมูลที่สำคัญเช่น รหัสผ่าน หรือหมายเลขบัตรเครดิต โดยการส่งข้อความผ่านทางอีเมลหรือเมสเซนเจอร์ ตัวอย่างของการฟิชชิง เช่น การบอกแก่ผู้รับปลายทางว่าเป็นธนาคารหรือบริษัทที่น่าเชื่อถือ และแจ้งว่ามีสาเหตุทำให้คุณต้องเข้าสู่ระบบและใส่ข้อมูลที่สำคัญใหม่ โดยเว็บไซต์ที่ลิงก์ไปนั้น มักจะมีหน้าตาคล้ายคลึงกับเว็บที่กล่าวถึง
phishing แผลงมาจากคำว่า fishing แปลว่าการตกปลา ซึ่งมีความหมายถึง การปล่อยให้ปลามากินเหยื่อที่ล่อไว้
ตัวอย่างลักษณะของฟิชชิงที่ควรระวัง.
การร้องขอเปลี่ยน password ให้เราเปลี่ยน password เพราะว่า password เราเก่าแล้วควรจะเปลี่ยนได้แล้ว แต่ว่าหน้าเว็บทำเป็นหน้าหลอก(ไม่ใช่เว็บจริง) เช่นว่าเว็บจริงเป็น hotmail.com/newpassword
แต่ว่าเว็บหลอกใช้ เป็น hotmail.com.newpassword2.ly/ คือพยายามทำให้ url ของตัวเองคล้ายกับเว็บจริงด้วย
การดู URL จริงของเว็บ.
http://upic.me/show/16743157
จากรูปนี้ถ้าดูจากสีจะเห็นอยู่ 3 ส่วนก็คือ
สีเขียว https://
สีดำ mail.google.com/
สีเทา mail/?shva=1#inbox
ส่วนที่เป็น url จริงของเว็บก็คือ สีดำ
สีเขียวคือส่วนที่บอกว่ามีการเข้ารหัสมาแบบไหนคนทั่วไปไม่ต้องสนใจ จำแค่ว่ามันจบด้วย ://
ส่วนที่ 2 ที่เป็น url จริงจะไม่มี / ขั้น ถ้าเกิดว่ามีแสดงว่า url จบแค่นั้น
เช่น hotmail.com/xxxxxxx/yyyyy/zzzz แสดงว่าจบแค่ hotmail.com/
หรือ hotmail.com.newpassword2.ly/ แสดงว่าจบที่ hotmail.com.newpassword2.ly/ (เว็บหลอก)
วิธีการดูชื่อเว็บที่แท้จริงก็คือย้อนกลับไป 2-3 จุด
อย่างตัวอย่าง hotmail.com.newpassword2.ly/ เว็บจริงก็คือ newpassword2.ly/
หรืออาจจะเป็น hotmail.com.newpassword2.co.th/ เว็บจริงก็คือ newpassword2.co.th/
ซึ่งทั้งสองไม่ใช่เว็บจริง (hotmail.com) แต่เป็นเว็บที่สร้างขึ้นมาเพื่อหลอกดักเอา password ของเรา
ในบางครั้งอาจไม่ได้ใช้เครื่องหมายจุดในการลวง แต่ใช้เครื่องหมายอื่นแทน เช่น เครื่องหมายขีด เป็นต้น เช่น hotmail.com--newpassword2.ws/ เว็บจริงจะเป็น com--newpassword2.ws/ ดังนั้นจึงเป็นเว็บ Hotmail ปลอมเช่นกัน
กูลเยลโม มาร์โกนี

กูลเยลโม มาร์โกนี (25 เมษายน ค.ศ. 1874 – 20 กรกฎาคม ค.ศ. 1937) เป็นวิศวกรไฟฟ้าชาวอิตาลี ได้รับรางวัลโนเบลสาขาฟิสิกส์ ประจำปี ค.ศ. 1909 เป็นที่รู้จักมีชื่อเสียงจากผลงานการพัฒนาระบบโทรเลขไร้สายที่สามารถใช้งานได้จริง เรียกว่า วิทยุ มาร์โกนีเคยเป็นนายกราชบัณฑิตยสถานแห่งอิตาลี (Accademia d'Italia) และสมาชิกพรรคฟาสซิสต์ของอิตาลีด้วย
ประวัติวัยเยาว์.
กูเกลโม มาร์โกนีเกิดใกล้กับเมืองโบโลญญา ประเทศอิตาลี เป็นบุตรคนที่สองของครอบครัว บิดาคือจูเซปเป มาร์โกนี เป็นนักค้าที่ดินชาวอิตาลี และมารดาคือ แอนนี เจมสัน มีเชื้อสายไอริช ในเบื้องต้นมาร์โกนีเข้าศึกษาในเมืองฟลอเรนซ์ และต่อมาได้ไปศึกษาต่อในเมืองลีวอร์โน
วึมเปล

กลุ่มวึมเปล (อักษรโรมัน: Vympel; ที่มาของชื่อเป็นภาษาดัตช์ มีความหมายคำเหมือนกัน คือ) มีชื่ออย่างเป็นทางการว่า กองบัญชาการ "วี" แห่งศูนย์ปฏิบัติการพิเศษหน่วยความมั่นคงกลาง หรือ กลุ่มกำลังพิเศษ "วี" ก่อตั้งเมื่อวันที่ 19 สิงหาคม พ.ศ. 2524 โดยยูรี อันโดรปอฟ ผู้อำนวยการของเคจีบี ในขณะนั้น แรกเริ่มก่อตั้งในชื่อ กองบัญชาการ "วี" เคจีบี หรือ กลุ่มเวกา เป็นสเปซนาซในสังกัดกองบัญชาการที่ 1 ของเคจีบี ซึ่งรับผิดชอบการข่าวกรองนอกประเทศ วัตถุประสงค์ในการก่อตั้งคือ การปฏิบัติการพิเศษภายนอกประเทศเพื่อรักษาผลประโยชน์ของสหภาพโซเวียต ปัจจุบันสังกัดหน่วยความมั่นคงกลาง หรือ เอฟเอสบี (FSB)
บาร์โค้ด

บาร์โค้ด หรือ รหัสแท่ง  เป็นเครื่องหมายแทนข้อมูลชนิดหนึ่งที่อ่านได้ด้วยแสง (optical machine-readable) ซึ่งข้อมูลนั้นมักเกี่ยวข้องกับวัตถุที่มันติดอยู่ บาร์โค้ดโดยแรกเริ่มใช้รูปแบบ "บาร์" หรือ "แท่ง" คือเส้นขนานหลาย ๆ เส้นที่มีความหนาและช่องไฟต่าง ๆ วางเรียงกันอยู่อย่างมีกฎเกณฑ์ ซึ่งรูปแบบนี้อาจเรียกว่า "เชิงเส้น" หรือ "หนึ่งมิติ" (1D) ก็ได้ เวลาต่อมามีการพัฒนารูปแบบเป็นจุด สี่เหลี่ยม หกเหลี่ยม และรูปแบบทางเรขาคณิตอื่น ๆ ใน "สองมิติ" (2D) ถึงแม้ระบบสองมิตินี้ใช้สัญลักษณ์ที่หลากหลาย โดยรวมก็ยังคงเรียกว่าบาร์โค้ดอยู่เช่นเดิม บาร์โค้ดดั้งเดิมอ่านด้วยเครื่องกราดภาพด้วยแสงชนิดพิเศษที่เรียกว่าเครื่องอ่านบาร์โค้ด แต่ต่อมาเครื่องกราดภาพชนิดอื่นและซอฟต์แวร์แปลความหมายก็มีให้ใช้ในอุปกรณ์ต่าง ๆ รวมไปถึงเครื่องพิมพ์ตั้งโต๊ะชนิดอยากที่ที่กราดภาพได้ และสมาร์ตโฟน
บาร์โค้ดถูกใช้เป็นครั้งแรกเพื่อติดป้ายกำกับรถรางแต่ก็ไม่ประสบผลสำเร็จในเชิงพาณิชย์ จนกระทั่งระบบ ณ จุดขายอัตโนมัติในซูเปอร์มาร์เก็ตได้นำบาร์โค้ดไปใช้ ซึ่งเป็นงานหนึ่งที่ทำให้บาร์โค้ดแพร่หลายไปเกือบทั่วโลก การใช้งานบาร์โค้ดก็แพร่กระจายไปยังงานอื่น ๆ ที่มักเกี่ยวข้องกับการระบุและการจับข้อมูลอัตโนมัติ (automatic identification and data capture: AIDC) บาร์โค้ดสมัยใหม่ในรูปแบบรหัสผลิตภัณฑ์สากล (Universal Product Code: UPC) อันแรกสุดที่ถูกอ่าน คือบาร์โค้ดที่ติดอยู่บนห่อหมากฝรั่งริกลีย์เมื่อเดือนมิถุนายน ค.ศ. 1974 
โดเรม่อน 3D
ปัจจุบันได้มีการนำบาร์โค้ดสองมิติมาใช้งาน สำหรับข้อมูลที่มีจำนวนมาก รวมถึงการนำเทคโนโลยี RFID ซึ่งเป็นการตรวจสอบข้อมูลผ่านทางคลื่นวิทยุ แทนที่เลเซอร์เหมือนบาร์โค้ดในปัจจุบัน 
บาร์โค้ดสองมิติที่นิยมใช้ในปัจจุบันมีหลายประเภท โดยแต่ละประเภทจะมีรูปแบบการจัดวางที่แตกต่างกัน โดยที่นิยมใช้กันมากได้แก่
ฮาโญโกรวาตี

สุลต่านฮาโญโกรวาตี  ทรงมี พระนามเดิมว่า มัสโจลัง (Mas Jolang) กษัตริย์แห่งบันตัม บนเกาะชวาตะวันตก พระองค์ทรงขึ้นครองราชย์เมื่อมีพระชนมายุเพียง 11 พรรษา ระหว่างปี 1601-1613 สิ้นพระชนม์ในช่วงการล่าสัตว์ 
พระองค์ทรงได้รับการบันทึกในประวัติศาสตร์ตะวันตกว่า ได้พระราชทานมะพร้าวแฝดให้แก่กัปตันวอลเฟิร์ท ผู้ซึ่งได้ช่วยชาวเมืองบันตัมต่อสู้ เพื่อขับไล่ทัพเรือโปรตุเกสออกจากบันตัมปี ค.ศ. 1602 แต่บันตัมกลับต้องตกภายใต้ฮอลแลนด์ในเวลาต่อมา
เมตรต่อวินาที

เมตรต่อวินาที (หรือย่อว่า m/s) เป็นหน่วยเอสไอ ของทั้งความเร็วและอัตราเร็วที่เป็นสเกลาร์ และเวกเตอร์ เป็นค่าของระยะทางวัดเป็นเมตรเทียบกับเวลาเป็นวินาที สัญลักษณ์นิยมเขียนในรูปภาษาอังกฤษว่า m/s หรือ m s-1
ความเร็ว

ความเร็ว  คือ อัตราการเปลี่ยนแปลงของการกระจัดในหนึ่งหน่วยเวลา เป็นปริมาณเวคเตอร์ โดยมีหน่วยเป็นเมตรต่อวินาที (m/s) ในหน่วยเอสไอ ความเร็วเป็นปริมาณเวกเตอร์ ซึ่งประกอบด้วยอัตราเร็ว และทิศทาง โดยขนาดของความเร็วคืออัตราเร็วซึ่งเป็นปริมาณสเกลาร์
สมการการเคลื่อนที่.
เวกเตอร์ความเร็วขณะหนึ่ง v ของวัตถุที่มีตำแหน่ง x ("t") ณ เวลา "t" และตำแหน่ง x ("t" + ∆"t") ณ เวลา "t" + ∆"t" สามารถคำนวณได้จากอนุพันธ์ของตำแหน่ง
 <math>\mathbf{v} = \lim_{\Delta t \to 0}{{\mathbf{x}(t+\Delta t)-\mathbf{x}(t)} \over \Delta t} = {\mathrm{d}\mathbf{x} \over \mathrm{d}t}</math>
สมการของความเร็วของวัตถุยังสามารถหาได้จากปริพันธ์ของสมการของความเร่ง ที่วัตถุเคลื่อนที่ตั้งแต่เวลา "t"0 ไปยังเวลา "t""n"
วัตถุที่มีความเร็วเริ่มต้นเป็น u มีความเร็วสุดท้ายเป็น v และมีความเร่งคงตัว a ในช่วงเวลาหนึ่ง ∆"t" ความเร็วสุดท้ายหาได้จาก
 <math>\mathbf{v} = \mathbf{u} + \mathbf{a} \Delta t</math>
ความเร็วเฉลี่ยอันเกิดจากความความเร่งคงตัวจึงเป็น <math>\tfrac {(\mathbf{u} + \mathbf{v})}{2}</math> ตำแหน่ง x ที่เปลี่ยนไปของวัตถุดังกล่าวในช่วงเวลานั้นหาได้จาก
 <math>\Delta \mathbf{x} = \frac {(\mathbf{u} + \mathbf{v})}{2} \Delta t</math>
กรณีที่ทราบเพียงความเร็วเริ่มต้นของวัตถุเพียงอย่างเดียว คำนวณได้ดังนี้
 <math>\Delta \mathbf{x} = \mathbf{u} \Delta t + \frac{1}{2}\mathbf{a} \Delta t^2</math>
และเมื่อต้องการหาตำแหน่ง ณ เวลา "t" ใด ๆ ก็สามารถขยายนิพจน์ได้ดังนี้
 <math>\mathbf{x}(t) = \mathbf{x}(0) + \Delta \mathbf{x} = \mathbf{x}(0) + \mathbf{u} \Delta t + \frac{1}{2}\mathbf{a} \Delta t^2</math>
ศูนย์รวมสายพันธุ์กล้วย

ศูนย์รวมสายพันธุ์กล้วย เป็นแหล่งรวบรวมสายพันธุ์กล้วยขนาดใหญ่แห่งหนึ่ง อยู่ในจังหวัดกำแพงเพชร ตั้งอยู่ในเขต พิพิธภัณฑสถานกำแพงเพชรเฉลิมพระเกียรติ (หรือ "พิพิธภัณฑ์เรือนไทย") ด้านหลังศาลากลางจังหวัดกำแพงเพชร และมีรั้วติดกับพิพิธภัณฑสถานแห่งชาติ กำแพงเพชร มีการปลูกกล้วยไว้มากกว่า 200 ชนิด เปิดให้บริการทุกวัน โดยไม่ต้องเสียค่าใช้จ่ายใดๆ
ประวัติ.
เมื่อเริ่มมีการจัดสร้างพิพิธภัณฑสถานจังหวัดกำแพงเพชร เฉลิมพระเกียรติ ในลักษณะเป็นพิพิธภัณฑ์ท้องถิ่น โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินมาทรงประกอบพิธีเปิดพิพิธภัณฑ์แห่งนี้ เมื่อ วันที่ 15 พฤษภาคม พ.ศ. 2540 ทรงได้พระราชทานหน่อกล้วยไข่และกล้วยน้ำว้าแก่ผู้ว่าราชการจังหวัดกำแพงเพชร ซึ่งได้นำมาปลูกไว้ในพื้นที่ส่วนหนึ่งด้านหลังอาคารพิพิธภัณฑ์ ซึ่ง "มูลนิธิปริยัติศึกษา ญสส. ในพระสังฆราชูปถัมภ์" ได้จัดเตรียมไว้ แต่แปลงกล้วยเริ่มทรุดโทรมลงตามลำดับ
ด้วยเหตุนี้ มูลนิธิปริยัติศึกษา ญสส. ในพระสังฆราชูปถัมภ์ (โดยพระครูวิสุทธิธรรมภาณ) จึงได้ร่วมกับ "ชมรมรักษ์กล้วย" ฟื้นฟูแปลงกล้วยดังกล่าว และจัดทำโครงการอนุรักษ์พันธุ์กล้วยของไทยขึ้น โดยเริ่มต้นจากพื้นที่แปลงปลูกสวนที่กล่าวมาข้างต้น และได้เริ่มต้นโครงการอย่างเป็นทางการมาตั้งแต่ พ.ศ. 2544 ทั้งนี้ได้รับความช่วยเหลือและประสานงานจากหน่วยราชการหลายหน่วยด้วยกัน สำหรับงบประมาณดำเนินการนั้น มูลนิธิปริยัติศึกษา ญสส. ในพระสังฆราชูปถัมภ์ เป็นผู้รับผิดชอบ ทั้งนี้ได้เชิญนักวิชาการที่มีความเชี่ยวชาญมาร่วมดำเนินการอีกหลายท่าน ได้แก่
ทั้งนี้ได้มีการเปิดป้ายโครงการในเดือนธันวาคม พ.ศ. 2544 และในเดือนมกราคม ก็เปิดเป็นแหล่งศึกษาดูงาน และนับเป็นส่วนหนึ่งของโครงการท่องเที่ยวของจังหวัดกำแพงเพชรด้วย 
โครงการดังกล่าวยังดำเนินต่อไปด้วยดี มีการรวบรวมพันธุ์กล้วยไว้ประมาณ 150 สายพันธุ์ และได้ปลูกเปรียบเทียบศึกษา
สูตรเคมี

สูตรเคมี  เป็นวิธีรวบรัดที่ใช้แสดงข้อมูลเกี่ยวกับอะตอมที่อยู่ในสารประกอบเคมีนั้น ๆ สูตรเคมีจะแสดงเอกลักษณ์ของธาตุเคมีต่าง ๆ โดยใช้สัญลักษณ์ธาตุ และจำนวนอะตอมของธาตุนั้น ๆ ที่มีอยู่ในหนึ่งโมเลกุลของสารประกอบ จำนวนอะตอมถ้ามีมากกว่าหนึ่งจะแสดงเป็นตัวห้อย (subscript) คือส่วนล่างของบรรทัด
ที่อยู่ด้านหลังสัญลักษณ์ธาตุ สำหรับสารประกอบที่ไม่เป็นโมเลกุล ตัวห้อยจะแสดงเป็นอัตราส่วนของธาตุในสูตรเอมพิริคัล (empirical formula) สูตรเคมี ที่ใช้สำหรับสารประกอบที่เป็นกลุ่มซีรีส์ซึ่งมีความแตกต่างกันที่ค่าคงที่ค่าหนึ่ง เรียกว่า สูตรทั่วไป และกลุ่มซีรีส์เรียกว่า โฮโมโลกัส ซีรีส์ (homologous series) และสมาชิกในกลุ่มเรียกว่า โฮโมลอกส์ (homologs) ต้องมี 2 โมเลกุล
ธาตุ (Elements).
ในวิชาอินทรีย์เคมี สารประกอบส่วนใหญ่ประกอบด้วยธาตุเคมี 5 ตัวดังนี้
สำหรับธาตุอื่นสามารถดูได้ที่ ตารางธาตุ
B โบรอน
Si ซิลิคอน
สูตรโมเลกุล และ สูตรโครงสร้าง.
ตัวอย่างเช่น มีเทน (methane) เป็นโมเลกุลง่าย ๆ ที่ประกอบด้วย คาร์บอน เกาะอยู่กับ
ไฮโดรเจน 4 อะตอม:
 CH4
และกลูโคสประกอบด้วยอะตอมของ คาร์บอน 6 ตัว ไฮโดรเจน 12 ตัว และออกซิเจน 6 ตัว และมีสูตรเคมีดังนี้
 C6H12O6
กระบวนการจัดการฝึกอบรมที่มุ่งเน้นความสามารถ

กระบวนการจัดการฝึกอบรมที่มุ่งเน้นความสามารถ  เป็นกระบวนการจัดการฝึกอบรมและพัฒนาทักษะฝีมือแรงงานที่มุ่งเน้นความสามารถ (Competence) ของผู้เข้ารับการฝึกเป็นสำคัญ ไม่ยึดติดกับเวลา (Time-Based) และกระบวนการฝึกทักษะต้องดำเนินไปตามขั้นตอนที่ถูกกำหนดไว้ล่วงหน้าอย่างเข็มงวด ผู้เข้ารับการฝึกที่เรียนรู้ได้เร็วก็สามารถจบการฝึกได้ก่อนบุคคลอื่น กระบวนการวัดและประเมินผล จะใช้การวัดสมรรถนะ (Performance Criteria) แทนการออกเป็นเกรดวิชา แนวทางต่างๆกำหนดขึ้นโดยผู้เชี่ยวชาญภายใต้โครงการเงินกู้ ADB และโครงการปรับปรุงประสิทธิภาพฝีมือแรงงาน กรมพัฒนาฝีมือแรงงาน กระทรวงแรงงาน ในปี ค.ศ. 1997
อำเภอท่าฉาง

ท่าฉาง เป็นอำเภอในจังหวัดสุราษฎร์ธานี เดิมเป็นส่วนหนึ่งของอำเภอพุนพิน และอำเภอไชยา
ประวัติ.
“ท่าฉาง” เป็นเมืองเก่าแก่เมืองหนึ่งตามคำบอกเล่าและตำนานเกิดขึ้นในสมัยอาณาจักรศรีวิชัย มีชื่อว่า “เมืองโฉลก” ชาวบ้านเรียกว่า เมืองโละในบริเวณแถบนี้มีเมืองขนอน ท่าทอง เวียงสระ และไชยา เมืองโฉลก (ท่าฉาง) ขึ้นกับเมืองไชยา เมื่ออาณาจักรศรีวิชัยเสื่อมอำนาจลง สุโขทัยมีอำนาจในดินแดนแถบนี้ เมืองโละจึงขึ้นกับเมืองสุโขทัยประมาณปี พ.ศ. 1800 มีฐานะเท่าเทียมกับอยุธยา มีท้าวเป็นผู้ปกครอง
ต่อมาสมัยอยุธยาเมืองโละกลับขึ้นต่อเมืองไชยาอีกครั้งหนึ่ง เมืองโละเป็นเมืองท่าขนส่งข้าวไปสู่เมืองไชยา ต่อมาในสมัยรัชกาลที่ 6 พระยาวจีสัตนารักษ์ เจ้าเมืองไชยาได้เปลี่ยนชื่อเมืองโละมาเป็นท่าฉาง เพราะได้มาตั้งยุ้งฉางที่เมืองโละนี้ เพื่อเป็นที่เก็บข้าวที่ส่งมาทางคลองบ้านท่ามาออกคลองโละ หรือคลองท่าฉาง ผู้คนทั่วไปจึงเรียกเมืองโละ (โฉลกเป็นท่าฉางมาจนทุกวันนี้) ในตอนต้นสมัยรัชกาลที่ 6 เมืองโละได้ยกฐานะจากเมืองโฉลกเป็นอำเภอท่าฉาง มีอาณาเขตขึ้นไปถึงพุมเรียง ทิศใต้จดพุนพิน บริเวณแม่น้ำตาปีในปัจจุบัน
เดิมท้องที่นี้ก่อนยกฐานะเป็น อำเภอขึ้นอยู่ในเขตปกครองของอำเภอไชยา และอำเภอพุนพิน ต่อมาเมื่อประมาณปี พ.ศ .2451 ท้องที่ตำบลเขาถ่าน ตำบลปากฉลุย ตำบลเสวียด อำเภอพุมเรียง และตำบลท่าฉาง ตำบลท่าเคย และตำบลคลองไทร อำเภอพุนพิน ได้ถูกจัดตั้งเป็น "กิ่งอำเภอท่าฉาง" และกิ่งอำเภอท่าฉางได้ยกฐานะเป็นอำเภอเมื่อวันที่ 1 สิงหาคม พ.ศ. 2481
การเรียกชื่อ “ท่าฉาง” จากการสืบสวนและสอบถามต่อๆ กันมาได้ความว่า ในสมัยที่ราษฎรต้องเสีย “ส่วย” หรือ “อากร” ให้แก่รัฐเป็นสิ่งของแทนเงินนั้น เนื่องจากท้องที่บริเวณนี้ราษฎรส่วนใหญ่มีอาชีพในการทำนา ฉะนั้น “ส่วย” หรือ “อากร” ที่ราษฎร์ต้องเสียเพื่อให้รัฐได้นำไปช่วยเหลือในการทำนุบำรุงบ้านเมืองและป้องกันประเทศชาติ ก็ใช้ข้าวเปลือกที่ได้จากการทำนามาเป็นสวย จากการที่ราษฎรต้องใช้ข้าวเปลือกเป็นส่วย จึงได้สร้างที่เก็บข้าวเปลือกเป็นแหล่งกลางขึ้นเรียกว่า “ยุ้ง” หรือ “ฉาง” สำหรับรับข้าวเปลือกจากราษฎร์ และต้องสร้างขึ้นตามริมคลองเพื่อสะดวกในการลำเลียงขนส่งไปยังเมืองต่าง ๆ ซึ่งส่วนใหญ่อาศัยทางเรือจึงต้องมีท่าเทียบเรือสำหรับรับข้าวจากฉาง เพื่อส่งเป็นการส่งส่วยหรืออากรตามกล่าวมาแล้ว ราษฎรจึงเรียกรวมกันว่า “ท่าฉาง” และเรียกต่อๆ กันมา
ที่ตั้งและอาณาเขต.
อำเภอท่าฉางตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอท่าฉางแบ่งพื้นที่การปกครองออกเป็น 6 ตำบล 46 หมู่บ้าน ได้แก่
การปกครองส่วนท้องถิ่น.
ท้องที่อำเภอท่าฉางประกอบด้วยองค์กรปกครองส่วนท้องถิ่น 7 แห่ง ได้แก่
การประชุมทางวิชาการ

การประชุมทางวิชาการ  หรือ ประชุมเอกสารัตถ์  หมายถึงการชุมนุมในด้านวิชาการหรือวิชาชีพ ส่วนใหญ่จะเน้นไปที่การแก้ประเด็นปัญหาสำคัญ ความห่วงใยหรือ เพื่อความก้าวหน้าร่วมกัน หรือเพื่อทำความตกลงเกี่ยวกับการพิจารณาเลือกกฎระเบียบหรือประเพณีปฏิบัติ (shared rule or custom) ในสาขาวิชาการหรือวิชาชีพที่ไม่ได้กำหนดไว้เป็นลายลักษณ์อักษร โดยมีทางเลือกอย่างน้อย 2-3 ทางเลือก เพื่อหวังนำผลการตกลงไปปฏิบัติร่วมกัน ปกติจะต้องมีตัวแทนหรือผู้แทนขององค์กร ภูมิภาค หรือประเทศ เช่น
การประชุมเป็นทางการ

การประชุมเป็นทางการ  หมายถึงการประชุมที่มีผู้แทนประเทศ หรือผู้แทนภูมิภาค ที่เป็นสมาชิกเข้าร่วมประชุมอย่างเป็นทางการ ตามข้อบังคับขององค์กรที่กำหนดวาระให้ประชุม เช่น IFLA World Congress, UIA Congress ปกติประชุมปีละครั้งและเวียนประเทศสมาชิกเป็นเจ้าภาพ
คำภาษาอังกฤษ "congress" มีต้นกำเนิดมาจากยุคกลางตอนปลาย เพื่อแสดงถึงการเผชิญหน้า (ของฝ่ายตรงข้าม) ในระหว่างการสู้รบ ซึ่งมาจากภาษาละตินว่า "congressus"
สัมมนา

สัมมนา  ปกติหมายถึง รูปแบบหนึ่งของการเรียนการสอนในระดับอุดมศึกษาหรือบริษัทต่าง ๆ โดยแบ่งกลุ่มผู้เรียนเป็นกลุ่มเล็กเพื่ออภิปรายเรื่องราวเฉพาะตอนใดตอนหนึ่งของบทเรียนด้วยบทบาทที่สูง
ปรัชญาเบื้องหลังการเรียนการสอนแบบสัมมนา ได้แก่ การสอนผู้เรียนให้เผชิญและคุ้นเคยกับวิธีการ (methodology) ในการค้นคว้าสาขาวิชาการที่ตนเลือก สัมมนาประกอบด้วยการการยกปัญหา การถาม-ตอบแล้วอภิปรายหาข้อสรุปหรือคำตอบ ปกติเอกสารที่เตรียมมาสัมมนาจะต้องเป็นเอกสารที่มีรูปแบบวิชาการและจะต้องมีการวิจารณ์ซึ่งกันและกัน สัมมนาใช้มากในการศึกษาระดับบัณฑิตศึกษา
คำว่า seminar มาจากภาษาลาตินว่า "seminarium" แปลว่า แปลงเพาะเมล็ดพันธุ์
ส่วนคำ "สัมมนา" มาจากคำภาษาบาลีสันสกฤตสมาสกัน คือ สํ (รวม) + มนา (ใจ) = รวมใจ
การประชุม

การประชุม ในภาษาไทยเป็นคำทั่วไปที่ใช้ครอบคลุมกับการประชุมเกือบทุกชนิด แต่ในภาษาอังกฤษ ชื่อและรูปแบบของการประชุมมีหลากหลายแต่ชัดเจน ทั้งที่ใช้โดยทั่วไป เช่น meeting และที่ใช้เฉพาะ มีรูปแบบเฉพาะ ปัจจุบันประเทศไทยมีความก้าวหน้าทั้งทางวิชาการและทางธุรกิจจึงมีการจัดประชุมที่มีรูปแบบเฉพาะอย่างแพร่หลายกันมากขึ้น แต่การเรียกชื่อการประชุมในภาษาไทยยังสับสนและมักไม่ต้องตรงกัน
รูปแบบการประชุม.
การประชุมที่มีรูปแบบต่าง ๆ แต่มีชื่อเรียกต่างกัน ที่เรียกในภาษาไทยได้แก่
คลอง

คลอง  คือ ทางน้ำหรือลำน้ำที่เกิดขึ้นเองหรือขุดเชื่อมกับแม่น้ำหรือทะเล ในภาษาไทยมีคำที่ใช้เรียกทางน้ำหรือลำน้ำขนาดต่างๆ รวมกันว่า แม่น้ำคูคลอง โดยแม่น้ำเป็นลำน้ำที่มีขนาดใหญ่มาก ส่วนคลอง และคูมีขนาดเล็กรองลงมาตามลำดับ คลองมักจะเชื่อมต่อระหว่างแม่น้ำ สู่แม่น้ำ หรือ ระหว่างทะเลสาบ และมหาสมุทร คลองมีจุดประสงค์เพื่อใช้ในการส่งน้ำสำหรับการเดินทาง และอุปโภคบริโภค คลองที่เก่าแก่ที่สุดปรากฏในยุคเมโสโปเตเมีย ประมาณ 4000 ปีก่อนคริสต์ศักราช
ปัจจุบันในประเทศไทย คลองในฐานะที่เป็นเส้นทางการขนส่งทางน้ำเริ่มมีใช้ลดน้อยลง เนื่องจากการเพิ่มของถนนและทางรถไฟ ทำให้คลองในหลายสถานที่ไม่ได้รับความดูแล เกิดความเน่าเสียได้ง่าย ในหลายๆเมือง ได้นำคลองมาใช้ในการนันทนาการแทนที่ โดยมีการล่องเรือนำเที่ยวเมืองภายในคลอง
ในช่วงต้นคริสต์ศตวรรษที่ 20 ได้มีความเชื่อว่าบนดาวอังคารได้มีคลอง
ประโยชน์ของคลอง.
ในกรณีของคลองขุดนั้นเกิดขึ้นโดยมีวัตถุประสงค์ต่างๆ ดังนี้
วัตถุประสงค์ในการขุดคลองข้างต้นนั้น บางครั้งเป็นการขุดคลองเพื่อประโยชน์อย่างใดอย่างหนึ่งโดยเฉพาะ เช่น ในสมัยโบราณ ส่วนใหญ่เป็นการขุดคลองด้วยเหตุผลข้อที่ 1 หรือข้อที่ 2 ในช่วงต่อมา มีวัตถุประสงค์ข้อที่ 3 และข้อที่ 4 เข้ามาเกี่ยวข้อง ส่วนวัตถุประสงค์ข้อที่ 5 นั้นเป็นการขุดคลองเพื่อการประปาในสมัยใหม่เพื่อตอบสนองความต้องการของเมืองหรือชุมชนใหญ่ๆ ในด้านการมีน้ำที่สะอาดสำหรับการอุปโภคและบริโภค
คลองที่สำคัญ.
คลองที่สำคัญในไทย.
คลองในประเทศไทย ส่วนใหญ่เป็นคลองที่คนขุดขึ้นเพื่อใช้ประโยชน์ต่างๆ แต่ก็มีบางคลองที่เกิดขึ้นตามธรรมชาติ โดยเฉพาะอย่างยิ่งในภาคตะวันออกและภาคใต้ของประเทศ มักเรียกลำน้ำเล็กๆ บางสายที่เกิดเองตามธรรมชาติว่า "คลอง" เช่น คลองกระแส จังหวัดระยอง คลองใหญ่ จังหวัดตราด คลองไชยา จังหวัดสุราษฎร์ธานี คลองปากนคร จังหวัดนครศรีธรรมราช และคลองนาทวี จังหวัดสงขลา แต่ในภาคเหนือและภาคกลางของประเทศ ถ้ากล่าวถึงคลอง ก็หมายถึงลำน้ำที่คนขุดขึ้นเพียงอย่างเดียว
อาซูมิ คาวาชิมะ

อาซูมิ คาวาชิมะ (; โรมาจิ: "Kawashima Azumi") เกิด 8 สิงหาคม พ.ศ. 2522 (ค.ศ. 1979) ที่เมืองโตเกียว ประเทศญี่ปุ่น นักแสดงภาพยนตร์เอวีของประเทศญี่ปุ่น เริ่มต้นการแสดงเมื่ออายุได้ 17 ปี และได้เป็นนักแสดงภาพยนตร์เอวีของญี่ปุ่นที่มีค่าตัวสูงที่สุด ในปี พ.ศ. 2542
ช่วงชีวิตของการเป็นนักแสดง อาซูมิได้ถ่ายนิตยสารหลายร้อยฉบับรวมทั้งนิตยสารที่โป๊และไม่โป๊ เช่นหนังสือ URECCO และ Beppin School นิตยสารรายเดือนของญี่ปุ่น อาซูมิเป็นทีรู้จักในฐานะนักแสดงที่สดใส และหน้าอกขนาดใหญ่ ในปี พ.ศ. 2542 (ค.ศ. 1999) อาซูมิได้ขึ้นชื่อว่าเป็นนักแสดงค่าตัวสูงสุดของญี่ปุ่น ในเดือนกันยายนปีเดียวกัน ได้เลิกจากการเป็นนักแสดง และได้เก็บตัวเงียบหายจากวงการ
อาซูมิ ได้แสดงภาพยนตร์ทั้งหมด 8 เรื่อง และสองในแปดเรื่องได้มีการนำมาทำซ้ำใหม่ บทบาทของอาซีมิได้แก่ นักเรียนมัธยม นางพยาบาล นอกจากนี้ได้ถ่ายแบบส่วนตัว อีก 4 อัลบั้ม ซึ่งมีกล่าวไว้ในพอร์ตโฟลิโอของอาซูมิ
ภาพยนตร์ที่แสดง.
วันที่ออกจำหน่าย - ชื่อเรื่อง (ค่ายภาพยนตร์)
สะพาน

สะพาน คือโครงสร้างที่เชื่อมต่อระหว่างฝั่งสำหรับข้ามหุบเขา แม่น้ำ ถนน ทางรถไฟ หรือพื้นน้ำต่างๆ การออกแบบความสูงของสะพาน จะขึ้นอยู่กับสิ่งกีดขวางด้านล่าง รวมถึงการจราจรด้านล่าง (เช่น รถ เรือ สามารถผ่านได้) การก่อสร้างสะพานมีจุดประสงค์เพื่อให้การสัญจรมีการต่อเนื่องระหว่างทางที่มีการสร้างไว้แล้ว
ประวัติ.
สะพานในยุคแรก จะสร้างด้วยท่อนไม้ หรือหิน โดยมีลักษณะโครงสร้างแบบเรียบง่าย โดยใช้โครงสร้างช่องโค้ง พบเห็นได้ในยุคโรมัน สำหรับสะพานที่ใช้สำหรับเป็นทางส่งน้ำ ซึ่งในยุคโรมันได้มีการใช้ซีเมนต์ ซึ่งพบได้จากส่วนประกอบของหินในธรรมชาติ สะพานอิฐ เริ่มมีการสร้างในยุคต่อมา
สะพานเชือก เป็นสะพานที่ขึงทั้งสองข้างของหน้าผาด้วยเชือก และขั้นที่เหยียบอาจจะเป็นแผ่นไม้หรือว่าเชือก ได้มีการเริ่มใช้โดยจักรวรรดิอินคา ในบริเวณเทือกเขาแอนดีส (Andes) ใน ทวีปอเมริกาใต้ ก่อนยุคการล่าอาณานิคมของชาวยุโรป ในคริสต์ศตวรรษที่ 15
ในช่วงปฏิวัติอุตสาหกรรม ได้นิยมนำเหล็กมาทำเป็นสะพาน โดยเชื่อมต่อในระบบโครงสร้างทรัส สำหรับสะพานที่มีขนาดใหญ่ขึ้นมา
รายชื่อสะพานที่ยาวที่สุดในโลก.
อันดับสะพานที่ยาวที่สุดในโลก มีดังนี้ (ข้อมูลล่าสุด พ.ศ. 2565)
รายชื่อสะพานที่สูงที่สุดในโลก.
อันดับสะพานที่สูงที่สุดในโลก มีดังนี้ (ข้อมูลล่าสุด พ.ศ. 2556)
รายชื่อสะพานที่กว้างที่สุดในโลก.
อันดับสะพานที่กว้างที่สุดในโลก มีดังนี้ (ข้อมูลล่าสุด พ.ศ. 2556)
10 อันดับสะพานที่ยาวที่สุดของโลก.
จัดอันดับสะพานทุกชนิดไม่ว่าจะเป็นสะพานประเภทใดก็ตาม มีดังนี้ (ข้อมูลล่าสุด พ.ศ. 2558) 
สะพานที่มีชื่อเสียงของประเทศไทย.
สะพานและสะพาน
สะพานและสะพาน
สะพานไทย.
สะพานรถยนต์
สะพานรถไฟ
นาโนมอเตอร์

นาโนมอเตอร์ คือ อุปกรณ์ขนาดโมเลกุล ที่สามารถแปลงพลังงาน ไปเป็นการเคลื่อนไหวและแรง ที่มีขนาดระดับพิโคนิวตัน 
การวิจัยเรื่องนาโนมอเตอร์นั้น เป็นการผสมผสานมอเตอร์จากโปรตีน ที่มีขนาดระดับโมเลกุล ซึ่งพบในเซลล์สิ่งมีชีวิต เข้ากับมอเตอร์ระดับโมเลกุล ที่ฝังอยู่ในอุปกรณ์จำลอง โปรตีนที่ใช้ทำมอเตอร์ดังกล่าว จะสามารถขับเคลื่อน "สิ่งของ" ภายในอุปกรณ์ดังกล่าว ทำนองเดียวกับไคเนซินที่ขับเคลื่อนโมเลกุลต่างๆ ไปตามรอยของไมโครทิวบูลภายในเซลล์นั่นเอง
การเริ่มและหยุดเคลื่อนไหวของมอเตอร์โปรตีนดังกล่าว จะอาศัยการกับเอทีพี (ATP) ในโครงสร้างระดับโมเลกุล ที่ไวต่อแสงยูวี (อัลตราไวโอเลต) และพัลส์เรืองแสงอัลตราไวโอเลตก็จะส่งพัลส์การเคลื่อนไหวออกมา
เกียรติ กิจเจริญ

เกียรติ กิจเจริญ ชื่อเล่น กิ๊ก (เกิด 22 กันยายน พ.ศ. 2506) เป็นนักแสดงและพิธีกรชาวไทย
ประวัติ.
เกียรติ กิจเจริญ ชื่อเล่น กิ๊ก เกิดเมื่อวันที่ 22 กันยายน พ.ศ. 2506 ในครอบครัวที่นับถือศาสนาคริสต์นิกายโรมันคาทอลิกและมีเชื้อสายจีน เป็นบุตรของคุณแม่สุชาดา และคุณพ่อประวิช กิจเจริญ (เสียชีวิตแล้วทั้งคู่) มีพี่น้องได้แก่ กฤษณ์ (บ๊อบบี้), กบ , กันทิมา (กุ้ง) , กรณ์ (แก้ว) มีศักดิ์เป็นน้าของ เก๋ บุญพิทักษ์ จิตต์กระจ่าง สำเร็จการศึกษาชั้นมัธยมศึกษาตอนต้นจากโรงเรียนเซนต์ดอมินิก รุ่นที่ 13 และชั้นมัธยมศึกษาตอนปลายจากโรงเรียนเตรียมอุดมศึกษา สำเร็จการศึกษาระดับปริญญาตรี จากคณะสถาปัตยกรรมศาสตร์ ภาควิชาภูมิสถาปัตยกรรม จุฬาลงกรณ์มหาวิทยาลัย รุ่น 49 ปีเข้า 2524 หรือที่รู้จักกันในชื่อว่า รุ่นสนิมน้อยฯ
เกียรติ กิจเจริญ สมรสกับ กนกวรรณ กิจเจริญ (อี๊ด) มีบุตรชาย 1 คน ชื่อ กานต์ กิจเจริญ (เอิร์ธ)
วงการบันเทิง.
ขณะศึกษาอยู่นั้น เกียรติได้เข้าร่วมแสดงรายการโทรทัศน์ ซึ่งเป็นรายการประเภทวาไรตี้เฮฮาของรุ่นพี่กลุ่มสถาปัตย์จุฬาฯ ในนาม "กลุ่มซูโม่สำอาง" ชื่อรายการว่า "เพชฌฆาตความเครียด" ด้วยความโด่งดังของรายการที่ไม่เหมือนใคร ทำให้เริ่มมีคนรู้จักตนเองในนาม ซูโม่กิ๊ก นับแต่นั้นเป็นต้นมา
หลังจากนั้น เกียรติได้เข้าทำงานที่บริษัทแกรมมี่ และเป็นพิธีกรรายการต่าง ๆ ควบคู่ไปกับการแสดงภาพยนตร์แนว Comedy เช่น "กลิ่นสีและกาวแป้ง" "บุญชู ผู้น่ารัก" "บ้านผีปอบ" และยังได้รับบทพระเอกเต็มตัวในเรื่อง ผลุบโผล่ และ ฉลุยโครงการ 2 ต่อมาได้รับตำแหน่งเป็นผู้จัดการฝ่ายผลิตให้กับบริษัท เวิร์คพอยท์ เอ็นเทอร์เทนเมนท์ จำกัด (มหาชน) และยังเป็นพิธีกรให้กับทางบริษัทอีกด้วย เช่น เวทีทอง, กามเทพผิดคิว และ ระเบิดเถิดเทิง
ในช่วงปลายปี พ.ศ. 2539 เกียรติได้ร่วมหุ้นกับ "ติ๊ก กลิ่นสี" พิธีกรและนักแสดงตลกชื่อดัง เปิดบริษัทของตัวเองในชื่อ "ทริปเปิ้ล ทู" ผลิดรายการโทรทัศน์หลากหลายรายการ หลากหลายแนว และนำไปออกอากาศหลากหลายช่อง เช่น แสบคูณสอง , จารบีสีชมพู , จารบีปีเสือ , รักกันสนั่นเมือง , เกมพันหน้า , กิ๊กกะไบท์ , ยุทธการบันเทิง ฯลฯ โดยเริ่มผลิตรายการและออกอากาศครั้งแรกในเดือนกุมภาพันธ์ 2540 ซึ่งรายการโทรทัศน์ของ ทริปเปิ้ล ทู นั้น ส่วนใหญ่จะออกอากาศให้กับทางสถานีโทรทัศน์สีกองทัพบกช่อง 7 โดยเฉพาะตั้งแต่ปี 2541 ที่รายการแสบคูณสองได้ออกอากาศทางช่อง 3 เป็นเทปสุดท้ายเมื่อวันที่ 28 สิงหาคม 2541 และได้ย้ายมาออกอากาศทางช่อง 7 ตั้งแต่วันที่ 3 กันยายน ในปีเดียวกัน อีกทั้งยังเป็นผู้จัดละครให้กับช่อง 7 อีกด้วย โดยสร้างพล็อตเรื่องและกำกับการแสดงด้วยตนเอง ซึ่งถือเป็นการกำกับละครครั้งแรกในชีวิตของเกียรติอีกด้วย โดยละครเรื่องแรกที่เกียรติรับหน้าที่กำกับ คือ "ตลาด โรงเจ ลิเก ความรัก" 
ในปี 2551 "ทริปเปิ้ล ทู" ผลิตรายการที่เกี่ยวกับปัญหาสุขภาพและระบบต่าง ๆ ในร่างกาย ในชื่อ "ตะลุยโรงหมอ" ทางโมเดิร์นไนน์ทีวี ออกอากาศตั้งแต่ 20 มกราคม ถึง 7 ธันวาคม 2551 ต่อมาเปลี่ยนชื่อรายการเป็น "ชิดหมอ" พร้อมทั้งย้ายมาออกอากาศทางช่อง 7 ออกอากาศตั้งแต่ 4 มกราคม ถึง 1 พฤศจิกายน 2552 และอีก 1 รายการ คือ "กลมกิ๊ก" ทาง ททบ. 5 ซึ่งเป็นรายการแรกที่ครอบครัวกิจเจริญได้มีส่วนร่วมด้วยกัน โดยรับหน้าที่เป็นพิธีกรเปรียบเสมือนเจ้าบ้านที่คอยดูแลแขกรับเชิญในแต่ละสัปดาห์ ส่วนงานด้านกำกับการแสดงภาพยนตร์ ได้กำกับภาพยนตร์เรื่อง บุญชู จะอยู่ในใจเสมอ ในปี พ.ศ. 2553 และยังร่วมแสดงอีกเช่นเคย ในบทบาทของ "หยอย"
เรโกะ ฉันนั้นหรือสวย เฉียบ เนี้ยบ

เรโกะ ฉันนั้นหรือสวย เฉียบ เนี้ยบ (; โรมาจิ: "Shiratori Reiko De Gozaimasu!"; : ชิราโทริ เรโกะ เดะ โกซัยมัส; แปลว่า ชิราโทริ เรโกะ มาแล้ว!) วาดโดย ยูมิโกะ ซูซูกิ (Yumiko Zuzuki) ภาคภาษาไทยมีสองชื่อ คือ "ฉันนั้นหรือ สวย เฉียบ เนี้ยบ" ที่ถูกตีพิมพ์ตั้งแต่สมัยยังไม่มีลิขสิทธิ์ และฉบับลิขสิทธิ์เปลี่ยนชื่อเป็น "ชิราโทริ เรโกะ คุณหนูเริ่ด เชิดสุดๆ" โดยสำนักพิมพ์บงกช
ชื่อ ชิราโทริ เรโกะ มาจากโฆษณาชิ้นหนึ่งที่ออกอากาศทางโทรทัศน์ของญี่ปุ่น และประสบความสำเร็จอย่างมาก มีผู้แสดงนำเป็นเด็กหญิงหน้าตาดีสีไวโอลิน แบบคุณหนูลูกผู้ดี สาวน้อยคนนี้มีชื่อว่าชิราโทริ เรโกะ ผู้แต่งจึงนำชื่อของเธอมาตั้งเป็นชื่อเรื่อง เพื่อสื่อให้เห็นว่าผู้หญิงคนนี้แหละที่สวยเริ่ด และแน่ที่สุดในญี่ปุ่น 
เนื้อเรื่อง.
ชิราโทริ เรโกะ เป็นหญิงสาวตระกูลผู้ดี ที่มีทุกอย่างเพียบพร้อม อีกทั้งยังมั่นใจในความสวยของตัวเอง จึงเขี่ยผู้ชายทิ้งเป็นว่าเล่น แม้ว่าจะมีหนุ่มเข้ามาจีบทุกๆ 100 เมตร พร้อมกับเสียงหัวเราะ "โฮะโฮะโฮะ!" อย่างบ้าคลั่ง แต่เจ้าหล่อนกลับไปหลงรักชายหนุ่มสุดแสนจะธรรมดา ที่มีชื่อว่า อากิโมโตะ เท็ตซึยะ ถึงกับยอมทำทุกอย่างเพื่อมให้เท็ตซึยะเห็นใจ แม้จะไม่ยอมเสียหน้าก็ตาม พล็อตเรื่องในแต่ละตอนจึงมักจะเริ่มด้วยว่า เรโกะผู้ไม่ประสีประสาในเรื่องของความรัก มักจะได้ข้อมูลเกี่ยวกับความรัก หรือเซ็กส์มาอย่างผิดๆ หรือเข้าใจข้อมูลผิดเพี้ยนไป เป็นเหตุให้ทุกอย่างที่เธอทำดูเปิ่นๆไปเสียทุกที
ราชาศัพท์ (ภาษาไทย)

ราชาศัพท์ เป็นระเบียบการใช้ภาษาไทยให้สุภาพตามชั้นของบุคคลซึ่งแบ่งเป็นห้าชั้น ได้แก่ 
ประวัติ.
ความเห็นของนักภาษาศาสตร์ไทย.
สมเด็จพระเจ้าบรมวงศ์เธอ กรมพระยาดำรงราชานุภาพ มีลายพระหัตถ์ไปถึงสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ว่า "...ราชาศัพท์ดูเป็นคำที่ผู้เป็นบริวารชนใช้สำหรับผู้เป็นเจ้าเป็นใหญ่...มีเค้าจะสังเกตในคำจารึกและหนังสือเก่าเห็นได้ว่า ราชาศัพท์ใช้ในกรุงศรีอยุธยาดีกว่าที่อื่น ยิ่งเหนือขึ้นไป (หมายถึง ในสมัยก่อนอยุธยา) ยิ่งใช้น้อยลงเป็นลำดับ" โดยทรงสันนิษฐานด้วยว่า ราชาศัพท์เกิดขึ้นในอาณาจักรละโว้สมัยที่ขอมปกครอง ส่วนในประเทศไทยในนั้นน่าจะริเริ่มแต่สมัยสมเด็จพระบรมไตรโลกนาถซึ่งกวาดต้อนชาวเขมรเข้ามาเป็นชนชั้นล่างในราชอาณาจักรอยุธยามาก ราชาศัพท์ในไทยจึงเป็นคำที่ชนชั้นล่างใช้แก่ชนชั้นสูงกว่า และยังแสดงพระวิจารณ์อีกว่า "...เมื่อแรกตั้งราชาศัพท์ ภาษาที่ใช้กันในพระนครศรีอยุธยายังสำส่อน เลือกเอาศัพท์ที่เข้าใจกันมากมาใช้ และ...ในครั้งแรกจะไม่มีมากมายนัก ต่อมาภายหลังจึงคิดเพิ่มเติมขึ้นด้วยเกิดคิดเห็นว่าของเจ้าควรจะผิดกับของไพร่ให้หมด..." 
พระเจ้าวรวงศ์เธอ กรมหมื่นนราธิปพงศ์ประพันธ์ ราชบัณฑิต มีพระปาฐกถาเรื่อง "กถาเรื่องภาษา" ว่า "...นอกจากคำพูดและวิธีพูดทั่วไปแล้ว ยังมีคำพูดและวิธีพูดสำหรับชนเฉพาะหมู่เฉพาะเหล่าอีกด้วย เช่น ราชาศัพท์ของเรา เป็นต้น ฝรั่งไม่มีราชาศัพท์เป็นคำตายตัว แต่มีวิธีพูดยกย่องชั้นพระมหากษัตริย์หรือชั้นผู้ดีเหมือนกัน แต่วิธีพูดเช่นนี้ไม่มีกฎเกณฑ์ตายตัว โดยมากมักจะเป็นวิธีพูดอย่างสุภาพเท่านั้นเอง".
คำสุภาพ.
คำสุภาพ คือคำราชาศัพท์สำหรับชั้นสุภาพชน เป็นการเปลี่ยนถ้อยคำต่างๆ ให้เหมาะสมสำหรับสื่อสารกับผู้ที่อาวุโสกว่า คำสุภาพมีลักษณะทั่วไปดังนี้
ความหมายที่แท้จริงของ "คำหยาบ" หาใช่หมายถึงเฉพาะคำโลนหรือคำที่ใช้ในการกล่าวผรุสวาจาเท่านั้นไม่ ที่ถูกแล้วน่าจะเรียกว่า "คำสามัญ" มากกว่า เช่น คำว่า ตีน, กิน, เดิน, นอน ก็ไม่น่าจะเป็นคำหยาบอะไร แต่การนำคำเหล่านี้ไปใช้พูดกับผู้คนที่อาวุโสกว่า คำเหล่านั้นจะถือเป็น "คำหยาบ" ต้องเปลี่ยนใช้คำอื่น เช่น จะพูดว่า "ตีน" ก็ต้องเปลี่ยนเป็นคำว่า "เท้า" เป็นต้น []
ภาษาไทยถิ่นเหนือ.
ในภาษาไทยถิ่นเหนือ มีการเพ็ดทูลเจ้านายด้วยราชาศัพท์เพื่อแสดงถึงการให้เกียรติเช่นกัน อย่างในราชสำนักนครเชียงใหม่ โดยชนชั้นเจ้านายจะเรียกเจ้าผู้ครองนครกับภรรยาว่า "เจ้าพ่อหลวง" กับ "เจ้าแม่หลวง" หากเป็นคนพื้นเมืองจะเรียกว่า "พ่อเจ้า" กับ "แม่เจ้า" เรียกเจ้านายชั้นสูงว่า "เจ้าเหนือหัว" โดยใช้สรรพนามแทนตัวเองว่า "ข้าบาทเจ้า" ในสรรพนามเรียกแทนท่านว่า "ฝ่าบาท" ตอบรับด้วยคำว่า "บาทเจ้า" และใช้คำกราบถวายบังคมทูลว่า "ไหว้สา"
ภูมิสถาปนิก

ภูมิสถาปนิก ถือว่าเป็นนักวิชาชีพผู้ประกอบวิชาชีพภูมิสถาปัตยกรรม ซึ่งเป็นหนึ่งในวิชาชีพควบคุมลักษณะเดียวกันกับแพทย์และนักกฎหมายเนื่องจากบุคคลเหล่านี้ จะต้องได้รับการศึกษาเป็นการพิเศษเฉพาะ และจะต้องมีใบอนุญาตประกอบวิชาชีพเช่นเดียวกับผู้ประกอบวิชาชีพอื่น เฟรเดอริก ลอว์ ออล์มสเตด ชาวสหรัฐฯ ผู้ได้รับการยกย่องเป็น "บิดาแห่งภูมิสถาปัตยกรรมสมัยใหม่" เป็นผู้ขนานนามผู้ประกอบวิชาชีพนี้ว่า "Landscape architect" เป็นครั้งแรก
ในต่างประเทศ การเข้าสู่สายวิชาชีพจะต้องผ่านการศึกษาเล่าเรียนขั้นสูง ผ่านการฝึกหัดงานและผ่านการสอบรับใบอนุญาต เพื่อป้องกันความเสียหายจากสถาปนิกที่ไม่มีคุณภาพ หรือไม่มีจรรยาบรรณ
ผู้ปฏิบัติวิชาชีพภูมิสถาปัตยกรรมจะรวมตัวกันตั้งสมาคมวิชาชีพขึ้นเพื่อร่วมกันจรรโลงสาขาวิชาชีพแห่งตนให้เข้มแข็ง ในสหรัฐอเมริกาใช้ชื่อว่า สมาคมภูมิสถาปนิกอเมริกัน (American Society of Landscape Architects - ASLA) ก่อตั้งเมื่อ พ.ศ. 2442 นับเป็นสมาคมวิชาชีพภูมิสถาปัตยกรรมแห่งแรกของโลก สำหรับประเทศไทย สมาคมภูมิสถาปนิกประเทศไทย Thai Association of Landscape Architects-TALA ได้ก่อตั้งเมื่อ พ.ศ. 2530 หลังสหรัฐอเมริกา 88 ปี 
อาจกล่าวได้วิชาชีพภูมิสถาปัตยกรรมสมัยใหม่ในประเทศไทยที่มีการออกแบบเฉพาะโดยภูมิสถาปนิกโดยตรง และมีการแยกสัญญาจากงานสถาปัตยกรรมเริ่มเมื่อประมาณ พ.ศ. 2515 โดยข้อกำหนดของธนาคารโลกในโครงการเงินกู้เพื่อพัฒนาวิทยาเขตใหม่ของมหาวิทยาลัยเกษตรศาสตร์ที่บ่งให้ใช้ภูมิสถาปนิก ปัจจุบัน ประเทศไทยมีสำนักงานภูมิสถาปนิกมากกว่า 30 แห่ง วิชาชีพภูมิสถาปัตยกรรมของประเทศไทยอยู่ภายใต้การควบคุมตามพระราชบัญญัติสถาปนิก พ.ศ. 2543 ซึ่งใช้แทนพระราชบัญญัติควบคุมวิชาชีพสถาปัตยกรรม พ.ศ. 2508
แหล่งข้อมูลอื่น.
สมาคมภูมิสถาปนิกประเทศไทย
โอภาส อรุณินท์

โอภาส อรุณินท์ (9 เมษายน พ.ศ. 2477 - 11 กรกฎาคม พ.ศ. 2565) เกิดที่กรุงเทพมหานคร อดีตอัยการสูงสุด อดีตประธานคณะกรรมการอัยการ อดีตประธานคณะกรรมการป้องกันและปราบปรามการทุจริตแห่งชาติ (ป.ป.ช.) มีชื่อเสียงมากในช่วงที่พิจารณาบัญชีทรัพย์สินของนักการเมือง โดยเฉพาะกรณีที่ ป.ป.ช. ขอให้วินิจฉัยชี้ขาดตามรัฐธรรมนูญ มาตรา 295 กรณีพันตำรวจโท ทักษิณ ชินวัตร จงใจยื่นบัญชีแสดงรายการทรัพย์สินและหนี้สินและเอกสารประกอบ ด้วยข้อความอันเป็นเท็จ หรือปกปิดข้อเท็จจริงที่ควรแจ้งให้ทราบ 
นายโอภาสเป็นบุตรของนายเอี่ยม (อดีตข้าราชการตุลาการบำนาญ) และนางผ่อง อรุณินท์ สมรสกับทันตแพทย์หญิงยิ่งกมล อรุณินท์ (วัฒนสินธุ์) มีบุตร 2 คน ,คือ อริยา อรุณินท์ และนาย ภาส์กร อรุณินท์ (ถึงแก่กรรม)
วันที่ 18 ตุลาคม พ.ศ. 2565 ได้มีพิธีพระราชทานเพลิงศพที่วัดพระศรีมหาธาตุวรมหาวิหาร
การศึกษา.
เนื่องจากชีวิตในวัยเด็กได้ย้ายตามบิดาที่เป็นผู้พิพากษา ไปประจำในต่างจังหวัด ทำให้ต้องย้ายสถานที่ศึกษาไปตามจังหวัดต่างๆ นั้นด้วย เริ่มชีวิตในวัยเด็ก มีภูมิลำเนาที่กรุงเทพฯ เข้าเรียนชั้นประถมที่โรงเรียนประสาทศิลป์ จังหวัดชลบุรี, โรงเรียนปราจิณราษฎรอำรุง จังหวัดปราจีนบุรี, แล้วกลับมาพำนักที่กรุงเทพฯ อีกครั้ง โดยศึกษาที่โรงเรียนอำนวยศิลป์ พระนคร ต่อด้วยประโยคเตรียมอุดมศึกษาแผนกอักษรศาสตร์ จากโรงเรียนสวนกุหลาบวิทยาลัย และเข้าศึกษาในระดับอุดมศึกษาที่มหาวิทยาลัยธรรมศาสตร์ จบนิติศาสตรบัณฑิต (รุ่น 3) ขณะที่ทำงานเป็นเสมียนศาลอาญา ต่อมาสอบได้เนติบัณฑิต (สมัยที่ 7) จากสำนักอบรมศึกษากฎหมายแห่งเนติบัณฑิตยสภา
ประวัติการทำงาน.
เริ่มงานครั้งแรกเป็นเสมียนศาลอาญา กระทรวงยุติธรรม เมื่อ พ.ศ. 2496 ต่อมาโอนรับราชการกรมอัยการ (ปัจจุบันคือ สำนักงานอัยการสูงสุด) ในตำแหน่งดังต่อไปนี้ เริ่มตั้งแต่เป็นอัยการผู้ช่วยกองคดี เมื่อปี พ.ศ. 2502 ดำรงตำแหน่งอัยการผู้ช่วยประจำศาล จังหวัดแม่สอด พ.ศ. 2503, จังหวัดนครสวรรค์ พ.ศ. 2505, จังหวัดสมุทรปราการ พ.ศ. 2511 จากนั้นเข้าประจำกรมอัยการ ในตำแหน่งอัยการประจำกองที่ปรึกษา พ.ศ. 2514 อัยการประจำกรม กองที่ปรึกษา พ.ศ. 2517 เลื่อนเป็นอัยการพิเศษประจำกรม กองที่ปรึกษา พ.ศ. 2520 หัวหน้าพนักงานอัยการ กองที่ปรึกษา พ.ศ. 2524 ผู้ช่วยอัยการพิเศษฝ่ายปรึกษา พ.ศ. 2525 อัยการพิเศษฝ่ายฎีกา พ.ศ. 2527 อัยการพิเศษฝ่ายคดีธนบุรี พ.ศ. 2529 อัยการพิเศษฝ่ายปรึกษา 1 ม.ค. 2530 จากนั้นได้เลื่อนตำแหน่งเป็นรองอัยการสูงสุดฝ่ายบริหาร ปลาย พ.ศ. 2530 (ระหว่างนั้นได้ดำรงตำแหน่งกรรมการในคณะกรรมการการทางพิเศษแห่งประเทศไทย,และเลขาธิการเนติบัณฑิตยสภา) และอัยการสูงสุดเมื่อ 1 ต.ค. 2536 และเกษียณอายุ เมื่อ 30 ก.ย. 2537,
หลังเกษียณอายุได้เข้าเป็นกรรมการร่างกฎหมายกฤษฎีกา และเป็นหนึ่งในประธานฯ/กรรมการ ป.ป.ป.ในสมัยรัฐบาล "บรรหาร" (22 ส.ค. 2538), ตุลาการรัฐธรรมนูญผู้ทรงคุณวุฒิ โดยสภาแต่งตั้ง (พ.ศ. 2539) จนลาออกจากประธาน ป.ป.ป. (23 มี.ค. 2542) เพื่อดำรงตำแหน่งประธานคนแรกของ ป.ป.ช. , ซึ่งเป็นองค์กรอิสระตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2540 (1 เม.ย. 2542 - ครบวาระ 24 ต.ค. 2546) มีผลงานหลายผลงาน โดยเฉพาะการร่างกฎระเบียบที่เกี่ยวกับการป้องกันและปราบปรามการทุจริตและประพฤติมิชอบในระบบราชการ และผลงานที่สำคัญของกรรมการในชุดแรกนี้ , คือ
ผลงานด้านอื่น ๆ.
ผลงานด้านอื่น ๆ ตลอดชีวิตราชการ ส่วนใหญ่เกี่ยวข้องกับการร่างกฎหมาย ตรวจสอบสัญญาของรัฐ นอกจากนี้นายโอภาสยังเป็นกรรมการของรัฐดังต่อไปนี้
เครื่องราชอิสริยาภรณ์.
โอภาส อรุณินท์ ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
โอโซระ ซึบาสะ

โอโซระ ซึบาสะ (อักษรโรมันแบบเฮปเบิร์น: "Ōzora Tsubasa") หรือที่รู้จักกันในชื่อโอลิเวอร์ อะตอม  ในการพากย์อีกหลายประเทศ เป็นตัวละครและเป็นตัวเอกหลักของซีรีส์มังงะเรื่อง"กัปตันซึบาสะ" ที่เขียนโดยโยอิจิ ทากาฮาชิ ซึ่งซึบาสะเป็นนักฟุตบอลมหัศจรรย์ผู้ใฝ่ฝันที่จะคว้าแชมป์ฟุตบอลโลกให้แก่ประเทศญี่ปุ่นสักวันหนึ่ง ซีรีส์เรื่องนี้ติดตามการเติบโตของซึบาสะจากชีวิตในโรงเรียนประถมที่ญี่ปุ่น สู่ทีมอื่น ๆ ในประเทศอื่น ๆ รวมถึงทีมชาติญี่ปุ่น ตำแหน่งปกติของเขาคือกองกลาง แต่บางครั้งก็ทำหน้าที่ในตำแหน่งกองหน้า ซึ่งปกติจะสวมเสื้อหมายเลข 10 เขายังเคยปรากฏตัวในอนิเมะดัดแปลงและวิดีโอเกมของซีรีส์ต่าง ๆ ที่สร้างจากซีรีส์มังงะ
ทากาฮาชิมีแนวคิดให้ซึบาสะเป็นผู้เล่นที่แข็งแกร่งซึ่งจะปรากฏในมังงะหลายภาคเมื่อเขาโตขึ้น เพื่อให้อาชีพของตัวละครโดดเด่น ทากาฮาชิตัดสินใจว่าสึบาสะจะไม่มีวันแพ้การแข่ง (แม้ว่าจะแพ้ไปแล้วครั้งหนึ่งก็ตาม) โดยระบุว่าผู้อ่านชอบตัวละครที่แข็งแกร่ง แม้ว่าจะไม่มีอิทธิพลสำคัญในการสร้างตัวละคร แต่ทากาฮาชิก็ปะติดปะต่อซึบาสะกับนักฟุตบอลในชีวิตจริงคนอื่น ๆ ซึ่งรวมถึงคาซูโยชิ มิอูระ และนักพากย์หลายคนได้พากย์เป็นตัวละครนี้ในแอนิเมชันดัดแปลงของซีรีส์ดังกล่าว
ซึบาสะกลายเป็นตัวละครที่โดดเด่นในประเทศญี่ปุ่นและทั่วโลกเนื่องจากอิทธิพลที่เขามีต่อเหตุการณ์ในชีวิตจริง โดยมีรูปปั้นของเขาสามแห่งซึ่งตั้งไว้ที่เขตคัตสึชิกะ ประเทศญี่ปุ่น ในขณะที่ผู้อ่านจากซีรีส์มังงะและอนิเมะได้ให้การสนับสนุนเขาในการสำรวจความนิยม นอกจากนี้ ภาพลักษณ์ของเขาถูกใช้โดยผู้เล่นจริง ซึ่งบางคนเลียนแบบเทคนิคการเล่นของตัวละคร ตลอดจนกระแสตอบรับอย่างล้นหลามทำให้ตัวละครนี้ได้รับความนิยมและดึงดูดความสนใจ เนื่องมาจากบุคลิก, พรสวรรค์ในการเล่น และความฝันที่สร้างแรงบันดาลใจ
การสร้างและการพัฒนา.
โยอิจิ ทากาฮาชิ ผู้แต่งมังงะได้สร้างโอโซระ ซึบาสะ โดยเป็นส่วนหนึ่งของเรื่องราวการเติบโตที่มีจุดมุ่งหมายเพื่อแสดงให้ผู้อ่านและผู้ชมเห็นว่าตัวละครนี้ได้รับการพัฒนาอย่างไรผ่านโครงเรื่องดังกล่าว เขาได้มอบคู่แข่งหลายรายแก่ซึบาสะด้วยคุณสมบัติที่แตกต่างกันเพื่อทำให้การแข่งของตัวละครนี้มีความท้าทายมากขึ้น โดยในตอนแรก มิสึกิ จุน เป็นนักฟุตบอลที่เหนือกว่าซึบาสะ แต่ทากาฮาชิได้เขียนให้มิสึกิต้องทนทุกข์ทรมานจากปัญหาโรคหัวใจ และทำให้การแข่งระหว่างนักฟุตบอลทั้งสองมีความขัดแย้งมากขึ้น ส่วนแฟน ๆ ได้ชี้ให้เห็นว่าทีมของซึบาสะมักจะชนะหรือเสมอกัน แต่ไม่เคยแพ้เลย ซึ่งทากาฮาชิกล่าวว่าเพื่อให้เรื่องราวยาวขึ้น เขาต้องทำให้ทีมของตัวเอกมีส่วนร่วมในการแข่งมากขึ้นและผู้อ่านต้องการตัวละครที่แข็งแกร่ง อันส่งผลให้ซึบาสะกลายเป็นผู้มีความสามารถพิเศษ ทั้งนี้ ทีมแรกของซึบาสะคือนันคัตซึ ซึ่งมีพื้นฐานมาจากทีมทากาฮาชิเข้าร่วมตั้งแต่ยังเป็นเด็กโดยตั้งเป้าที่จะเป็นทีมชั้นแรกแม้ว่าจะมีทักษะต่ำในขณะนั้นก็ตาม เมื่อมองย้อนกลับไป ทากาฮาชิกล่าวว่าซึบาสะเป็นตัวละครที่สมจริงน้อยกว่าตัวละครเอกอื่น ๆ ที่เขาสร้างขึ้น ซึ่งตัวละครที่โดดเด่นที่สุดคือคาโน เคียวซูเกะ จากซีรีส์"ฮันกรี ฮาร์ท" ที่ถูกเขียนให้สมจริงยิ่งขึ้น และต้องเผชิญกับปัญหาครอบครัวรวมถึงรียนรู้กติกาของกีฬาดังกล่าวอีกครั้ง นอกจากนี้ เมื่อเขาเริ่มเขียนซีรีส์ต้นฉบับ ทากาฮาชิบอกกับผู้อ่านว่าซึบาสะเป็นนักฟุตบอลที่ผู้เล่นสามารถเชื่อมโยงได้หากพวกเขาใส่ใจเกี่ยวกับกีฬาชนิดนี้
เขื่อน

เขื่อน  เป็นสิ่งก่อสร้างขนาดใหญ่สำหรับกั้นทางน้ำ เพื่อใช้ในการเก็บกักน้ำและป้องกันอุทกภัยรวมถึงผลิตกระแสไฟฟ้า ส่วนบนของเขื่อนจะประกอบไปด้วยส่วนที่เรียกว่าทางน้ำล้น สำหรับให้น้ำที่สูงกว่าระดับที่ต้องการไหลผ่านมาที่ฝั่งปลายน้ำ มากกว่าครึ่งหนึ่งของแม่น้ำสายหลักทั่วโลกจะมีเขื่อนกั้นไว้เพื่อใช้ประโยชน์ในทางใดทางหนึ่ง
ชนิดของเขื่อน.
ชนิดของเขื่อน จะจำแนกตามชนิดของวัสดุก่อสร้าง เช่น เขื่อนหิน เขื่อนดิน เขื่อนคอนกรีต เขื่อนหินผสมดิน เขื่อนคอนกรีตบดอัด หรือเขื่อนไม้
ประโยชน์.
ประโยชน์ของเขื่อนที่สำคัญ คือ เพื่อกักเก็บน้ำ โดยเก็บน้ำจากช่วงฤดูน้ำหลากและปล่อยน้ำใช้ในการเกษตรกรรม อุปโภคบริโภคในช่วงขาดแคลนน้ำ เขื่อนยังคงใช้สำหรับป้องกันน้ำท่วมฉับพลันในฤดูที่น้ำไหลหลากอีกทางหนึ่ง โดยเขื่อนจะทำหน้าที่ชะลอความเร็วของน้ำ ให้น้ำไหลผ่านได้เฉพาะตามปริมาณที่เหมาะสม ในปัจจุบันเขื่อนมีหน้าที่หลักอีกด้านคือการผลิตกระแสไฟฟ้า โดยพลังงานไฟฟ้าส่วนหนึ่งในประเทศไทยมาจากการปั่นไฟจากเขื่อน นอกจากนี้เขื่อนบางแห่งใช้เป็นสถานที่ท่องเที่ยวและกิจกรรมนันทนาการต่าง ๆ เช่น การล่องเรือ หรือ การตกปลา
อย่างไรก็ตามเขื่อนมีผลกระทบต่อสิ่งแวดล้อม ได้แก่ การปิดกั้นทางน้ำทำให้สิ่งมีชีวิตในน้ำบางชนิด เช่น ปลาแซลมอน ไม่สามารถว่ายไปตามกระแสน้ำเพื่อวางไข่ได้ในช่วงฤดูขยายพันธุ์ เขื่อนยังคงปิดกั้นทางน้ำทำให้การเดินทางทางเรือไม่สามารถเคลื่อนที่ผ่านได้ ปัญหาของการสร้างเขื่อนที่มียังรวมถึงพื้นที่บ้านเรือนและป่าไม้ที่อยู่บริเวณเหนือเขื่อน จะถูกท่วมจมอยู่ใต้น้ำไม่สามารถใช้งาน
ด้านการชลประทาน และการเกษตร
ทำให้มีแหล่งน้ำถาวรเพิ่มขึ้นอีกแห่งหนึ่ง เพื่อช่วยเสริมระบบการชลประทานในพื้นที่ของโครงการแม่กลองใหญ่ โดยเฉพาะทำการเพาะปลูกในฤดูแล้งจะได้ผลผลิตการเกษตรเพิ่มขึ้น
ด้านการผลิตไฟฟ้า
โรงไฟฟ้าแห่งนี้มีกำลังผลิตรวม 300,000 กิโลวัตต์ ให้พลังงานไฟฟ้าเฉลี่ยปีละประมาณ 777 ล้านกิโลวัตต์ต่อชั่วโมง พลังงานไฟฟ้าที่ได้นอกจากจะช่วยสนองความต้องการไฟฟ้าที่เพิ่มขึ้นแล้ว ยังช่วย ประหยัดการใช้เชื้อเพลิง น้ำมันเตาที่ต้องสั่งจากต่างประเทศได้ปีละ 200 ล้านลิตร
ด้านการประมง
ในอ่างเก็บน้ำเหนือเขื่อนมีพื้นที่ 388 ตารางกิโลเมตร เหมาะสำหรับเป็นแหล่งเพาะพันธุ์ปลาน้ำจืดได้เป็นอย่างดี
ด้านการบรรเทาอุทกภัย
โดยปกติในฤดูฝน ทั้งในลำน้ำ แควน้อย และแควใหญ่ จะมีปริมาณมากถึงประมาณ 3,000 ลูกบาศก์เมตรต่อวินาที เมื่อไหลไปรวมกันจะทำให้เกิดน้ำท่วมลุ่มน้ำแม่กลองเป็นประจำ เมื่อเขื่อนศรีนครินทร์ และเขื่อนเขาแหลมแล้วเสร็จ อ่างเก็บน้ำของเขื่อนทั้งสองจะช่วยเก็บกักน้ำไว้เป็นการบรรเทาอุทกภัยในพื้นที่ดังกล่าวอย่างถาวร
ช่วยต่อต้านน้ำเค็มและน้ำเสียในฤดูแล้ง
ก่อนนี้ที่บริเวณปากน้ำแม่กลองจะมีน้ำเค็มย้อนเข้ามาในฤดูแล้ง นอกจากนี้ยังมีน้ำเสียจากโรงงานอุตสาหกรรมของสองฝั่งแม่น้ำแม่กลองอีกส่วนหนึ่ง การที่มีน้ำจากเขื่อนปล่อยไปมากกว่าปกติในฤดูแล้งจะช่วยขับไล่น้ำเสียและผลักดันน้ำเค็ม ทำให้สภาพน้ำในแม่น้ำแม่กลองมีคุณภาพดี
ด้านการคมนาคมและการท่องเที่ยว
เมื่อมีอ่างเก็บน้ำเกิดขึ้น ชุมชนต่าง ๆ ก็ได้อาศัยเป็นเส้นทางคมนาคมทางน้ำ เพื่อนำผลผลิตที่ได้ออกสู่ตลาดเป็นการช่วยกระจายรายได้อีกทางหนึ่ง นอกจากนี้บริเวณนั้นยังมีแหล่งท่องเที่ยวที่น่าสนใจอีกหลายแห่ง เช่น น้ำตกไทรโยค บึงเกริงกะเวีย ด่านเจดีย์สามองค์ ฯลฯ เป็นต้น
ชาโดลู

องค์กรชาโดลู (เอสเปรันโต: Ŝadoluo) หรือ ชาดาลู  เป็นองค์กรผู้ก่อการร้ายข้ามชาติ ในเกมและในภาพยนตร์สตรีทไฟท์เตอร์ ของบริษัทแคปคอม องค์กรชาโดลูมีฐานทัพใหญ่อยู่ในประเทศไทย โดยปรากฏครั้งแรกในเกมสตรีทไฟท์เตอร์ภาค 2 โดยมีหัวหน้าใหญ่คือ เวก้า ซึ่งได้ทำการจัดการต่อสู้ขึ้น เพื่อเรียกให้นักสู้จากทั่วโลกมาเจอกัน โดยสมาชิกในองค์กรหลักได้แก่ เอ็ม.ไบสัน, บัลร็อก และ สกัด ซึ่งแต่ละคนได้เข้ามาต่อสู้เป็นหัวหน้าด้วยเงื่อนไขที่แตกต่างกัน ทั้งนี้ ไกล์, แนช และ ชุนลี ได้ร่วมเข้าสู่การแข่งขันเพื่อจุดประสงค์เพื่อทำล้ายล้างเวก้าและองค์กรชาโดลู
ประวัติตามท้องเรื่อง.
"องค์กรชาโดลู" ปรากฏครั้งแรกในสตรีทไฟท์เตอร์ II โดยในเบื้องต้นทราบกันแต่เพียงว่าเป็นองค์การอาชญากรรมลึกลับ เนื้อหาภายในเกมระบุว่ามีเวก้าเป็นผู้บัญชาการ โดยองค์การชาโดลูนี้มีฐานทัพใหญ่อยู่ในประเทศไทย และเป็นเจ้าภาพการจัดแข่งขันรายการเวิลด์วอร์ริเออร์ทัวร์นาเมนท์ครั้งที่สอง และยังมีรายชื่อสมาชิกองค์การชาโดลูอื่นอีกสี่รายรวมอยู่ด้วย โดยเรียงตามลำดับอาวุโสคือ สกัด (ซึ่งเป็นบอสในภาคแรก), บัลร็อก และเอ็ม.ไบสัน เป้าหมายแรกขององค์การที่ชัดเจนที่สุดคือการลักลอบขนส่งสินค้าบางอย่าง เวก้ายังมีความต้องการที่จะปกครองอาณาจักรของเขาด้วยสองมืออันทรงพลัง การดำเนินการบังคับบัญชาแต่ละครั้งเป็นไปตามความต้องการของตน โดยมีเอ็ม.ไบสัน ได้รับค่าจ้างจากเวก้าที่จ่ายให้อย่างมหาศาลในการขยายอำนาจขององค์การ ส่วนสกัดเป็นมือขวาของเวก้าซึ่งเป็นผู้สืบทอดคำสั่งอันดับสอง ที่ได้รับการกระตุ้นในการแก้แค้นต่อริว
ในขณะที่ไกล์และชุนลี ต่างเข้าร่วมแข่งขันเวิลด์วอร์ริเออร์เพื่อหมายที่จะกำจัดเวก้าและองค์การชาโดลู โดยมี ที.ฮอว์กกับแคมมีเข้าร่วมในภายหลัง ต่อมาองค์การชาโดลูเริ่มมีอำนาจมากขึ้น ในซูเปอร์สตรีทไฟท์เตอร์ II องค์การชาโดลูได้มีส่วนเกี่ยวข้องกับการสังหารหมู่ของผู้คนที่อยู่ในชนเผ่าเดียวกันกับ ที.ฮอว์ก ตลอดจนทำการลักลอบขนส่งยาเสพติดทางชีวเคมีและอาวุธ นอกจากนี้ ยังมีเนื้อหาที่นำเสนอเรื่องราวที่เกี่ยวข้องกับแคมมีและเวก้า ซึ่งเป็นความจริงที่ว่าแคมมี่เป็นผู้ที่ทำงานให้กับเวก้าในขณะที่เธอได้สูญเสียความทรงจำ
ในสื่ออื่น.
ภาพยนตร์
สกัด

สกัด หรือ สงัด  เป็นนักมวยไทยจากเกม"สตรีทไฟท์เตอร์" และในภาพยนตร์ โดยในเกมภาคแรก ๆ สกัดได้รับบทบาทเป็นบอสหลักของเกม และมีบทบาทอีกครั้งใน"สตรีทไฟท์เตอร์ X เทคเคน" สกัดมีท่าไม้ตายคือ ไทเกอร์ช็อต, ไทเกอร์อัปเปอร์คัท และไทเกอร์นีครัช มีท่าซูเปอร์คอมโบคือ ไทเกอร์เจโนไซต์ และมีอุลตร้าคอมโบคือไทเกอร์ดิสทรัคชัน กับไทเกอร์แคนนอน ให้เสียงพากย์ในเวอร์ชันภาษาญี่ปุ่นโดยไดสุเกะ เอนโด และให้เสียงพากย์ในเวอร์ชันภาษาอังกฤษโดยไอแซค ซี.ซิงเกิลตัน จูเนียร์
สกัด มีศิษย์เอกคนหนึ่งนามว่า อาดอน ซึ่งเป็นนักมวยไทยเช่นกัน
ประวัติตามท้องเรื่อง.
สกัด เป็นแชมป์มวยไทย ตั้งแต่วัยรุ่น โดยในการต่อสู้ป้องกันตำแหน่งครั้งหนึ่ง ได้ต่อสู้กับ โก ฮิบิกิ นักสู้จากฮ่องกง และจากการต่อสู้ในครั้งนั้น ได้ทำให้สกัดสูญเสียตาขวาไป ส่วนโกได้เสียชีวิตลง ลูกชายของโกซึ่งมีชื่อว่า แดน ฮิบิกิ จึงประกาศที่จะล้างแค้นแทนพ่อ
ครั้งหนึ่งที่ ริว นักสู้คาราเต้จากญี่ปุ่น ได้ท้าต่อสู้กับสกัด แต่ได้พ่ายแพ้ไป ในช่วงที่สกัดได้ก้มลงไปพยุงริวขึ้นมา ริวที่ตกอยู่ในสภาวะจิตสังหาร ได้ทำร้ายสกัดขณะที่หมดสติ และได้สร้างรอยแผลเป็นขนาดใหญ่บริเวณหน้าอก และสกัดหมดสติไป สกัดได้ประกาศจะล้างแค้นต่อริว และได้เข้าร่วมองค์กรชาโดลู เพื่อตามตัวริว
ภายหลังจากที่ทราบว่า รอยแผลที่หน้าอกนั้นเกิดจากริวตกอยู่ในสภาวะจิตสังหาร ที่เรียกว่า "ซาตสึอิ โนะ ฮาโด" จึงทำให้รู้ถึงศัตรูที่แท้จริง คือความแค้น สกัดจึงถอนตัวออกจากชาโดลูในเวลาต่อมา
การปรากฏตัว.
สกัด เป็นตัวละครที่ในภาพยนตร์ฮอลลีวูด โดยมีชื่อเต็มว่า วิคเตอร์ สกัด ซึ่งทางแคปคอมไม่ได้สร้างขึ้นและไม่ทราบมาก่อน นำแสดงโดยเวส สติวดี นอกจากนี้ สกัดยังเป็นตัวละครที่ปรากฏตัวในแอนิเมชันซีรีส์ สตรีทไฟท์เตอร์ เดอะมูฟวี, สตรีทไฟท์เตอร์ II V และสตรีทไฟท์เตอร์ซีโร ด้วยเช่นกัน
แนวคิดและการออกแบบ.
ทางผู้ออกแบบเกม"สตรีทไฟท์เตอร์" ได้เผยถึงการสร้างตัวละคร และฉากพระนอนจากจังหวัดอยุธยา เนื่องด้วยทีมงานพัฒนาเกมสมัยนั้น มีความชื่นชอบและหลงใหลในประเทศไทย โดยชื่อของสกัดยังมาจากชื่อนักมวยไทยที่มีตัวตนอยู่จริง คือ สกัด พรทวี
การตอบรับ.
เว็บไซต์ไอจีเอ็นจัดอันดับให้สกัดอยู่ในอันดับที่สิบเอ็ดในรายการ "ท็อป 25 สตรีทไฟท์เตอร์คาแรคเตอร์" โดยให้ข้อสังเกตว่าเขาเป็นหนึ่งในเพียงไม่กี่ตัวละครจากสตรีทไฟท์เตอร์ภาคแรก และกล่าวเพิ่มเติมถึง ภาพลักษณ์ของผู้มีศีรษะโล้น, รอยแผลเป็นกลางหน้าอก และมีที่คาดตา สิ่งเหล่านี้ได้มารวมกันจนเป็นที่กล่าวขานในวงการเกม เว็บไซต์เกมสปายยกให้สกัดเป็นหนึ่งใน "25 จอมศึกมหากาฬ" ในเกม โดยออกความเห็นถึงการปรากฏตัว เว็บไซต์เกมเดลีจัดให้เขาอยู่ในลำดับที่แปดของรายการ "ท็อป 20 สตรีทไฟท์เตอร์คาแรคเตอร์ออฟออลไทม์" ที่พวกเขาจัดขึ้น โดยนึกถึงบทบาทในฐานะบอสภาคแรกของซีรีส์และยกย่องในภาพลักษณ์ของสกัด สกัดยังได้รับการจัดอันดับในลำดับที่ 22 ของรายการเบสท์คาแรคเตอร์ ปี ค.ศ. 1991 จากนิตยสารเกมเมสท์ ฉบับเดือนกุมภาพันธ์ ค.ศ. 1992 ในญี่ปุ่น
สกัดนับเป็นตัวละครที่มีความแข็งแกร่งเป็นอย่างมาก ซึ่งมีเกมเมอร์ชาวญี่ปุ่นเลือกใช้ตัวละครดังกล่าวในการแข่งขันศึก "ไทยเกอร์อัปเปอร์คัท 2014" (Thaigeruppercut 2014) และสามารถเป็นฝ่ายชนะได้ในรอบแกรนด์ไฟนอล
สไกป์

สไกป์ (Skype) โปรแกรมสำหรับคุยโทรศัพท์ คุยแบบวิดีโอ หรือส่งข้อความผ่านอินเทอร์เน็ต (VoIP) ก่อตั้งโดย และ ทั้งสองเป็นชาวสวีเดนผู้สร้าง คาซา (KaZaA) สำนักงานใหญ่ของสไกป์อยู่ที่เมืองลักเซมเบิร์ก โดยมีสำนักงานอยู่ที่ลอนดอนและทาลลินน์ สไกป์เป็นที่นิยมเนื่องจากความสามารถของโปรแกรม ที่คุณภาพเสียงชัดเจนและไม่เสียค่าใช้จ่าย ถ้าใช้คุยกันผ่านทางคอมพิวเตอร์ ผู้ใช้สไกป์สามารถโทรเข้าโทรศัพท์อื่นได้ โดยเสียค่าใช้จ่ายเพิ่มเติมผ่านทาง สไกป์เอาต์ นอกจากนี้สไกป์สามารถใช้สำหรับรับโทรศัพท์จากโทรศัพท์ทั่วไป และรับฝากข้อความได้
วันที่ 12 กันยายน พ.ศ. 2548 อีเบย์ได้ประกาศซื้อบริษัทและซอฟต์แวร์ของสไกป์ ด้วยมูลค่าประมาณ 1 แสนล้านบาท ($US 2.6 พันล้าน) โดยวันที่ 18 ตุลาคม ปีเดียวกันได้ทำการซื้ออย่างสมบูรณ์
ปีพ.ศ. 2554 (ค.ศ. 2011) ไมโครซอฟท์ เข้าซื้อกิจการของ Skype เป็นเงิน 8,500 ล้านดอลลาห์สหรัฐ โดยสำนักงานใหญ่ของ Microsoft Skype Division อยู่ที่ประเทศลักเซมเบิร์ก
ในเดือนกุมภาพันธ์ปีพ.ศ. 2568 (ค.ศ. 2025) ไมโครซอฟต์ได้ประกาศปิดบริการ Skype ในวันที่ 5 พฤษภาคมเป็นต้นไป เพื่อสนับสนุนบริการ ไมโครซอฟท์ ทีมส์
คุณสมบัติ.
คุณสมบัติพื้นฐานของสไกป์ คือการบริการผ่านทางคอมพิวเตอร์สู่คอมพิวเตอร์ ทั้งทางเสียงพูด ภาพจริงขณะสนทนา การส่งข้อความ และการส่งข้อมูลในรูปแบบไฟล์ โดยไม่เสียค่าใช้จ่าย รวมถึงการประชุมผ่านออนไลน์ไม่เกิน 5 คน และใช้เป็นโทรศัพท์โทรออกสู่ปลายทางที่เป็นโทศัพท์เคลื่อนที่หรือพื้นฐานซึ่งส่วนนี้จะต้องเสียใช้จ่ายหรือเรียกว่า Skype Out
สไกป์สามารถใช้งานได้ในหลายระบบปฏิบัติการ ทั้งบนเดสก์ท็อป (Desktop) : , Mac OS X and 
บนโทรศัพท์มือถื่อ (Mobile) และ แท็บแล็ต (Tablet) : , , และบนอุปกรณ์อื่น ๆ : Xbox , Amazon Alexa device
สำหรับผู้ที่ใช้งาน รุ่น Business Premium, Enterprise E3, Enterprise E4 และ รุ่น Professional Plus จะได้รับ ไปใช้งาน
สไกป์เอาต์.
สไกป์เอาต์ (SkyOut) บริการเพิ่มเติมที่ต้องเสียค่าใช้จ่ายเพิ่มเติม โดยผู้ใช้งานสไกป์สามารถโทรจากคอมพิวเตอร์เข้าสู่โทรศัพท์ทั่วไป หรือโทรศัพท์มือถือได้ทั่วโลก ราคาของสไกป์เอาต์แตกต่างจากโทรศัพท์ทางไกลต่างประเทศทั่วไปที่คิดตามระยะทาง สไกป์เอาต์คิดตามกลุ่มของประเทศปลายทาง โดยราคาน้อยสุดของการใช้ในปัจจุบันมีค่า 0.017 ยูโร ต่อนาที ในประเทศโลกกลุ่มที่หนึ่ง โดยสามารถจ่ายผ่านทางบัตรเครดิต เช็ค ธนาณัติ หรือทางบริการออนไลน์ต่างๆ เช่น เพย์พาล ราคาการซื้อปัจจุบันอยู่ที่ 10 และ 25 ยูโร ซึ่งจะหมดอายุ 180 วัน หลังจากวันใช้งานครั้งสุดท้าย ในบางประเทศจะเสียภาษีเพิ่มเติมในตอนที่ซื้อ ซึ่งราคาจะอยู่ที่ประมาณ 0.02 ยูโรต่อนาที
การห้ามใช้งาน.
กฎหมายและข้อกำหนดได้ถูกยกขึ้นโดยทางองค์กร รัฐบาล หรือทางระบบโรงเรียนบางแห่งได้ป้องกันการใช้งานสไกป์ ด้วยเหตุผลที่ว่า ความปลอดภัยทางความมั่นคงของประเทศ และความมั่นคงของระบบเศรษฐกิจ
เอ็มมิเน็ม

มาร์แชล บรูซ มาเธอร์ที่สาม (เกิด 17 ตุลาคม ค.ศ. 1972) รู้จักกันชื่อที่ใช้บนเวทีว่า เอ็มมิเน็ม (Eminem แต่นิยมเขียนเป็น EMINƎM) และอัลเทอร์อีโกของเขา สลิม เชดี (Slim Shady) เป็นแร็ปเปอร์ โปรดิวเซอร์ นักแต่งเพลง และนักแสดงชาวอเมริกา ความนิยมในเอ็มมิเน็มทำให้วงดี 12 ที่เขาเป็นสมาชิกเป็นที่รู้จัก นอกจากการเป็นสมาชิกวงดี 12 แล้ว เอ็มมิเน็มยังร่วมงานฮิปฮอปในแบดมีตอีวิล ร่วมกับรอยส์ดา 5'9" เอ็มมิเน็มเป็นหนึ่งในศิลปินที่มียอดจำหน่ายสูงสุดในโลกและเป็นศิลปินที่มียอดจำหน่ายผลงานเพลงสูงสุดในคริสต์ทศวรรษที่ 2000 หลายนิตยสารได้จัดอันดับเอ็มมิเน็มเป็นหนึ่งในศิลปินที่ยิ่งใหญ่ที่สุดตลอดกาล อาทิ "โรลลิ่งสโตน" ซึ่งจัดอันดับอยู่ที่ 82 ในศิลปินที่ยิ่งใหญ่ตลอกาล 100 คน และประกาศให้เขาเป็น "ราชาเพลงฮิปฮอป" รวมถึงการร่วมงานกับวงดี 12 และแบดมีตอีวิล เอ็มมิเน็มก็ประสบความสำเร็จติด 1 ใน 10 บนชาร์ต"บิลบอร์ด" 200 เอ็มมิเน็มได้ยอดจำหน่ายมากกว่า 42 ล้านเพลง และ 49.1 ล้านอัลบั้มในสหรัฐอเมริกา และ 100 ล้านอัลบั้มทั่วโลก 
เอ็มมิเน็มได้รับความนิยมอย่างรวดเร็วในปี ค.ศ. 1999 ด้วยอัลบั้มสังกัดค่ายเปิดตัวในชื่อ "เดอะสลิมเชดีแอลพี" และอัลบั้มแรกของเขา "เดอะมาร์แชลมาเทอรส์แอลพี" และอัลบั้มที่ 3 ของเขา "เดอะเอ็มมิเน็มโชว์" ซึ่งล้วนได้รับรางวัลแกรมมี่ ทำให้เขาเป็นศิลปินคนแรกที่ได้รับรางวัลในสาขาอัลบั้มแร็ปยอดเยี่ยม (Best Rap Album) สำหรับแอลฟีทั้งสาม "เดอะมาร์แชลมาเทอรส์แอลพี" จัดว่าเป็นอัลบั้มที่ขายดีที่สุดและประสบความสำเร็จที่สุดของเอ็มมิเน็ม เอ็มมิเน็มไปเฮียตัสหลังคอนเสิร์ตทัวร์ในปี ค.ศ. 2005 และออกอัลบั้มแรกนับแต่ปี ค.ศ. 2004 "อังกอร์" โดยใช้ชื่อว่า "รีแลปส์" เมื่อวันที่ 15 พฤษภาคม ค.ศ. 2009 ต่อมาในปี ค.ศ. 2010 เอ็มมิเน็มได้ออกสตูดิโออัลบั้มลำดับที่เจ็ดในชื่อ "รีโคเวอรี" ซึ่งประสบความสำเร็จทั่วโลก "รีโคเวอรี" เป็นหนึ่งในอัลบั้มที่ขายดีที่สุดทั่วโลกในปี 2010 ร่วมกับอัลบั้ม "เดอะเอ็มมิเน็มโชว์" ที่ขายดีที่สุดในปี 2002 เอ็มมิเน็มได้รับรางวัลแกรมมี่ทั้งจากอัลบั้ม "รีแลปส์" และ "รีโคเวอรี" ทำให้เขาได้รับรางวัลแกรมมีตลอดการทำงานของเขาทั้งสิ้น 13 รางวัล นอกจากนี้ เอ็มมิเน็มยังได้รับความนิยมจากอัลบั้มใหม่ๆของเขาเช่นอัลบั้ม "มิวสิคทูบีเมอร์เดอร์บาย" และ "มิวสิคทูบีเมอร์เดอร์บายไซด์บี" ในปัจจุบัน
รายชื่ออัลบั้ม.
อัลบั้มสตูดิโอเดี่ยว
อัลบั้มร่วมร้อง
ปาล์มสิบสองปันนา

สิบสองปันนา เป็นชื่อปาล์มชนิดหนึ่ง อยู่ในสกุลเดียวกับอินทผลัม เป็นพืชพื้นเมืองของเอเชียตะวันออกเฉียงใต้ นิยมปลูกเป็นไม้ประดับทั่วไป
ลักษณะ.
ปาล์มสิบสองปันนามีขนาดลำต้นที่เล็ก และเติบโตช้า มีความสูงโดยเฉลี่ยประมาณ 2 เมตร ส่วนก้านใบนั้นยาว 60 - 120 เซนติเมตร ลักษณะเป็นแบบใบมะพร้าว มีใบย่อยประมาณ 100 ใบ ก้านใบจัดเรียงในระนาบเดี่ยว ส่วนใบย่อยเรียงเป็นสองข้าง ใบย่อยแต่ละใบยาว 15-25 เซนติเมตร กว้าง 1 เซนติเมตร ลักษณะโค้งลง สีเขียวอมเทา ด้านใต้ใบมีขนเล็กๆ
ส่วนดอกนั้นมีขนาดเล็ก เป็นสีเหลืองอ่อน มีช่อดอกยาว 45 เซนติเมตร และมีผลนั้นเป็นผลแบบเมล็ดเดียว คล้ายอินทผลัมขนาดเล็ก เนื้อในบาง
การปลูกและประโยชน์.
ปาล์มสิบสองปันนานิยมปลูกเป็นไม้ประดับ เพราะมีขนาดเล็กเติบโตช้า รูปใบสวยงาม เหมาะสำหรับสภาพภูมิอากาศร้อนชื้นในประเทศไทย แต่ก็สามารถเติบโตได้ในหลายภูมิภาคของโลก
วัดพระศรีสรรเพชญ์

วัดพระศรีสรรเพชญ์ หรือ วัดพระศรีสรรเพชญ เป็นอดีตวัดหลวงประจำพระราชวังโบราณ อยุธยา ตั้งอยู่ที่ตำบลประตูชัย อำเภอพระนครศรีอยุธยา จังหวัดพระนครศรีอยุธยา ทางทิศเหนือของวิหารพระมงคลบพิตรในเขตอุทยานประวัติศาสตร์พระนครศรีอยุธยา สร้างขึ้นราวปี พ.ศ. 2035 โดยสมเด็จพระรามาธิบดีที่ 2
วัดพระศรีสรรเพชญ์ มีจุดที่น่าสนใจที่สำคัญคือเจดีย์ทรงลังกา จำนวนสามองค์ที่วางตัวเรียงยาวตลอดทิศตะวันออกและทิศตะวันตก สร้างขึ้นเป็นองค์แรกทางฝั่งตะวันออก เมื่อปี พ.ศ. 2035 โดยสมเด็จพระรามาธิบดีที่ 2 เพื่อบรรจุพระบรมอัฐิของสมเด็จพระบรมไตรโลกนาถ (พระราชบิดา) ต่อมาในปี พ.ศ. 2042 ก็ทรงให้สร้างเจดีย์องค์ต่อมา (องค์กลาง) ของสมเด็จพระบรมราชาธิราชที่ 3 (พระเชษฐาต่างพระมารดาของสมเด็จพระรามาธิบดีที่ 2) และในรัชสมัยสมเด็จพระบรมราชาธิราชที่ 4 ก็ทรงสร้างเจดีย์อีกองค์ในฝั่งทิศตะวันตกให้ สมเด็จพระรามาธิบดีที่ 2 (พระราชบิดาของสมเด็จพระบรมราชาธิราชที่ 4 (พระหน่อพุทธางกูร)) รวมเป็นสามองค์ตามปัจจุบัน
วัดพระศรีสรรเพชญ์ เป็นวัดประจำวังที่ไม่มีพระสงฆ์จำพรรษา จึงกลายเป็นต้นแบบของ วัดพระศรีรัตนศาสดาราม ในพระบรมมหาราชวัง ที่ไม่มีพระสงฆ์จำพรรษาในเวลาต่อมา
ประวัติ.
ภาพพาโนรามิกตามเส้น (Linear panoramic) พระเจดีย์ประธาน 3 องค์ซึ่งบรรจุพระบรมอัฐิสามารถเรียงจากซ้ายมาขวาได้ดังนี้ (1) เจดีย์บรรจุพระบรมอัฐิของสมเด็จพระรามาธิบดีที่ 2 (2) เจดีย์บรรจุพระบรมอัฐิของสมเด็จพระบรมราชาธิราชที่ 3 และ (3) เจดีย์บรรจุพระบรมอัฐิของสมเด็จพระบรมไตรโลกนาถ 
วัดพระศรีสรรเพชญ์ เดิมในสมัยสมเด็จพระรามาธิบดีที่ 1 ใช้เป็นที่ประทับ ต่อมาสมเด็จพระบรมไตรโลกนาถ ทรงสร้างพระราชมณเฑียรขึ้นใหม่ทางตอนเหนือ แล้วจึงโปรดฯ ให้ยกเป็นเขตพุทธาวาส เพื่อประกอบพิธีสำคัญต่าง ๆ ของบ้านเมือง จึงเป็นวัดในเขตพระราชวังที่ไม่มีพระสงฆ์จำพรรษา ทั้งวัดพระศรีสรรเพชญ์ อยุธยา และวัดพระศรีรัตนศาสดาราม ต่างก็ถูกสถาปนาขึ้นในมูลเหตุการสร้างวัดเดียวกันนั่นคือสร้างเพื่อเป็นวัดประจำพระราชวัง
ต่อมาในปี พ.ศ. 2035 รัชสมัยของสมเด็จพระรามาธิบดีที่ 2 พระองค์โปรดเกล้าฯ ให้สร้างพระสถูปเจดีย์องค์ตะวันออก เพื่อบรรจุพระอัฐิของพระราชบิดา สมเด็จพระบรมไตรโลกนาถ และพระสถูปเจดีย์องค์กลางเพื่อบรรจุพระอัฐิของสมเด็จพระบรมราชาธิราชที่ 3 ผู้เป็นพระเชษฐา
หลังจากนั้นในปี พ.ศ. 2042 พระองค์โปรดให้สร้างพระวิหารหลวงขึ้น
ในปีต่อมา พ.ศ. 2043 สมเด็จพระรามาธิบดีที่ 2 ทรงสร้างพระวิหาร ทรงหล่อพระพุทธรูป ยืนสูง 8 วา (ประมาณ 16 เมตร) หุ้มด้วยทองคำหนัก 286 ชั่ง (ประมาณ 171 กิโลกรัม) ประดิษฐานไว้ในวิหาร ถวายพระนามว่า พระศรีสรรเพชญดาญาณ ต่อมาในรัชสมัยรัชกาลที่ 1 โปรดเกล้าฯ ให้ย้ายมาประดิษฐานวัดพระเชตุพนวิมลมังคลารามราชวรมหาวิหาร และบรรจุชิ้นส่วนซึ่งบูรณะไม่ได้เหล่านั้นไว้ในเจดีย์องค์ใหญ่ที่สร้างขึ้นแล้วพระราชทานชื่อเจดีย์ว่า เจดีย์ศรีสรรเพชญดาญาณ
เจดีย์องค์ที่ 3 ถัดมาจากด้านทิศตะวันตกเป็น เจดีย์บรรจุพระอัฐิ ของสมเด็จพระรามาธิบดีที่ 2 ซึ่งสมเด็จพระบรมราชาธิราชที่ 4 (พระหน่อพุทธางกูร) พระราชโอรสได้โปรดให้สร้างขึ้น เจดีย์ทั้งสามองค์นี้เป็นเจดีย์แบบลังกา
ในรัชสมัยสมเด็จพระเจ้าทรงธรรมพระองค์โปรดเกล้าฯ ให้สร้าง พระที่นั่งจอมทอง ตั้งอยู่ใกล้ ๆ กำแพงทางด้านติดกับ วิหารพระมงคลบพิตร เพื่อให้เป็นสถานที่ให้พระสงฆ์บอกเล่าหนังสือพระสงฆ์ 
ราวรัชสมัยสมเด็จพระเจ้าอยู่หัวบรมโกศ มีการบูรณะปฏิสังขรณ์วัดหลวงแห่งนี้เป็นครั้งแรก ในสมัยพระบาทสมเด็จพระจุลจอมเกล้าเจ้าอยู่หัว พระยาโบราณราชธานินทร์ สมุหเทศาภิบาลมณฑลกรุงเก่าได้ดำเนิน การขุดสมบัติจากกรุภายในเจดีย์ พบพระพุทธรูป เครื่องทอง มากมาย และในสมัย จอมพลแปลก พิบูลสงครามได้มีการบูรณะวัดนี้จนมีสภาพที่เห็นอยู่ในปัจจุบัน